הוועדה המיוחדת לפניות הציבור, כנסת 20, פרוטוקול מספר 68, 2016-07-26 14:00

ישראל אייכלר: אנחנו נפתח את הדיון של הוועדה המיוחדת לפניות הציבור בעניין הפקת לקחים מהילולת רבי שמעון בר יוחאי במירון – תשע"ו.

ישראל אייכלר: במיוחד רציתי דיון שהוא לא לפני ולא מיד אחרי ולא עוד פעם לפני השנה הבאה, כדי שנוכל להיות מאד ענייניים ולהגיע למסקנות מעשיות על הדברים שנעשו כהוגן, על דברים שצריך להעתיק אותם ועל דברים שצריך לתקן אותם.

ישראל אייכלר: אני כבר אומר ואני מתנצל בפני כל הגורמים שעשו מלאכה קשה מאד ומוצלחת מאד בל"ג בעומר, שהוועדה הזאת, באופן טבעי, לא עוסקת בדברים שהיו בסדר.

ישראל אייכלר: מותר וצריך לדבר עליהם בקצרה.

ישראל אייכלר: הכל היה בסדר, ברוך השם, השמש זרחה והנוסעים נסעו וברוך השם, כמה שידוע לי לא היו תאונות דרכים נוראיות כפי שראינו בשנים קודמות.

ישראל אייכלר: ויחסית זה עבר בהצלחה גדולה, אבל הוועדה באופן טבעי, במבנה שלה, היא עוסקת בפניות הציבור על הבעיות שהיו כדי לתקן דברים שלא בסדר.

ישראל אייכלר: ואם נתחיל במה שלא בסדר, אני רוצה להיות מאד אקטואלי וזה בעיקר מכוון לאנשי המשטרה.

ישראל אייכלר: קיבלתי אתמול מכתב מזעזע, שזה לא פעם ראשונה, על קבוצה שהייתה בשבת האחרונה במירון, אצל רבי שמעון בר יוחאי, קבוצת אברכים מקריית צאנז בנתניה, עם הרב שלהם ועם הדיין שלהם והיה שם גם אדמו"ר חשוב וגדול, אני לא רוצה להגיד לפרוטוקול, מירושלים.

ישראל אייכלר: בתחילת שחרית, כשהיו באמצע קריית התורה, נכנסו כמה עבריינים ואמרו להם לצאת כי הם הולכים לישון פה כעת.

ישראל אייכלר: במרפסת הכוהנים יש שם את חדר השינה שלהם.

ישראל אייכלר: הם אמרו רגע, חכו, נגמור את קריאת התורה.

ישראל אייכלר: הם התחילו לגדף את התורה ואת היהדות ואת לומדי התורה והתחילו להרביץ מכות עד זוב דם.

ישראל אייכלר: והם איימו אפילו שידקרו בסכין ואפילו אמרו שירצחו.

ישראל אייכלר: הם עברו מספר התורה להיכל אחר ודחפו את הספר, דחפו את האדמו"ר, ואיימו עליהם והם נאלצו להפסיק באמצע קריאת התורה.

ישראל אייכלר: ואחר הצהריים הפריעו לתפילות ולאמירת תהילים גם בתוך הציון.

ישראל אייכלר: "בשבת, בעת שהעבריינים נתנו לנו מכות, הלכנו לקרוא לשומרים והם אמרו שהם מפחדים מהם, בגלל שהעבריינים מכירים את השומרים".

ישראל אייכלר: אגב, כל מה שאני מקריא לכם זה מכתב שקיבלתי אתמול ואני מכיר את זה לפחות 20 שנה.

ישראל אייכלר: זאת אומרת לא משהו קרה שזה משהו לא אמיתי.

ישראל אייכלר: השומרים מפחדים מהם.

ישראל אייכלר: כל עבריין יודע מי השומר.

ישראל אייכלר: אגב, אני יודע על מקרים שעבריינים מגישים תלונות נגד השומרים.

ישראל אייכלר: הם קראו למשטרה והמשטרה בוששה להגיע ורק במוצאי שבת שוב התגוששו עבריינים עם השומרים עצמם ואיימו גם על השומרים ברצח.

ישראל אייכלר: אנו מבקשים מכם נציגי הציבור, אנא אל תעמדו מנגד בשוויון נפש בכל מה שנוגע לטפל בדחיפות, כי שמענו שבכל שבת זה חוזר על עצמו ובסוף זה ייגמר רע.

ישראל אייכלר: והם שואלים את הנציגים שלהם, זאת אומרת אותנו – איך אתם כבר יודעים שיש מצב כזה, שמאות אנשים מכל העדות והגוונים נמצאים במירון ותמיד יש בעיות.

ישראל אייכלר: פה הם מספרים על איזו בעיה של מישהו שאני לא מקריא פה, כי זה לא נוגע לנושא הדיון.

ישראל אייכלר: רבותי, לפני כ-10 שנים מדינת ישראל הקציבה כסף לתחנת משטרה למירון - אני כבר אומר את כל התשובות שאנשים יגידו פה.

ישראל אייכלר: כבר אותר מקום להקמת תחנה משטרה.

ישראל אייכלר: תארו לעצמכם בכותל המערבי, שיבואו עבריינים ויגידו אנחנו ישנים פה וידחפו אנשים ויבזו ספר תורה ויקללו.

ישראל אייכלר: מיד, תוך שתי שניות יבואו אנשים משטרה ויפנו אותם.

ישראל אייכלר: ובמירון זה הפך לרעה חולה.

ישראל אייכלר: זה מסמל עדיין את המחדלים שאנחנו צריכים לתקן אותם עוד לפני שמדברים על ל"ג בעומר.

ישראל אייכלר: אני אבקש בהמשך הדיון, אם אפשר לקבל תשובה מהמשטרה – מה הם מתכוונים לעשות כדי שמהיום והלאה תהיה שם משטרה, נוכחות משטרתית, לפחות כמו בכותל המערבי.

ישראל אייכלר: זו פתיחה אחת.

ישראל אייכלר: תיכף יהיה איתנו הרב שהוא הסבא של מירון.

ישראל אייכלר: אני ביקשתי ממנו שיבוא, הוא גם חבר הוועדה שיין לנו עוד צדדים.

ישראל אייכלר: עוד נקודה אחת שאני רוצה לדבר עליה, עניין שהיה השבוע ומלמד אותנו גם, שאולי לא יהיה נעים לאנשי נתיב אקספרס.

ישראל אייכלר: השבוע, ביום חמישי, זאת אומרת שבוע שעבר, אנשים חיכו שעה וחצי לאוטובוס מירושלים למירון ולא הגיע ואחר כך אמרו אין תגבור.

ישראל אייכלר: זאת אומרת הגיע אוטובוס שהיה מלא ועבר ולא הגיע תגבור ואמרו אין תגבור עד השעה חמש.

ישראל אייכלר: זאת אומרת שעתיים וחצי מאז שאדם הגיע לתחנה עד שיכול היה לנסוע למירון.

ישראל אייכלר: זה גם דברים שנוגעים למירון.

ישראל אייכלר: זה קורה במקרים אחרים גם ואנחנו נלחמים נגד זה.

ישראל אייכלר: לא יתכן שירושלים ומירון – ויושב פה אינו ראש עירית בית"ר, שזה יותר ירושלים ממירון, או יותר מירון מירושלים.

ישראל אייכלר: לא יעלה על הדעת שאנשים יחכו בתחנה, בזמן, ויגיע אוטובוס מלא ויתנו לו לחכות לאוטובוס הבא, שזה בחמש.

ישראל אייכלר: וגם זה יהיה מהלקחים שאנחנו נרצה להפיק.

ישראל אייכלר: ועכשיו אני רוצה לתת את רשות הדיבור לגורמים שעסקו בזה.

ישראל אייכלר: ראשונים ידברו האנשים שעשו את זה מטעם המשרד לשירותי דת ומיד אחריהם המשטרה ואחרי זה חברות התחבורה, ולא לאחרונה גם ראש עיריית בית"ר עילית, שכיבד אותנו בנוכחותו, הרב מאיר רובינשטיין.

ישראל אייכלר: ראשון הדוברים אני אתן למנכ"ל, עודד פלוס שהוא עולה חדש בנושא של מירון, אבל הוא הוכיח את עצמו יחד עם החברה הוותיקים שלו ועשה מבצע לתפארת, אבל בזה אנחנו מדברים רק על הצהרות.

ישראל אייכלר: בבקשה, עודד.

<עודד פלוס: טוב, כמו שאמר יושב הראש, בשבילי זו הייתה טבילת אש ראשונה.

<עודד פלוס: אני חייב לומר שאני מאד מאד חששתי.

<עודד פלוס: זה הגיע למצב שקיבלתי על עצמי כל מיני החלטות באיזה קצב אני מגיע והגעתי לשם כל שבוע, כי היה לי איזה שהוא חשש שדברים יצאו משליטה.

<עודד פלוס: בגדול, אני הייתי שותף למעשה לכל המהלך.

<עודד פלוס: השתתפתי כמעט בכל החפ"קים, גם של משרד התחבורה, גם של המשטרה, גם כדי להראות נוכחות וגם כדי לשמוע וגם כדי להתרשם אם יש איזה שהן סוגיות שצריכות מענה.

<עודד פלוס: אני חייב לומר שזו ההתרשמות שלי ואנחנו נשמע בעיות ואני יודע על בעיות שהיו במעגל הרחב יותר של יציאת אוטובוסים מירושלים – אנחנו שמענו – או מבית"ר או ממקומות אחרים, אבל כמי שנכח באירוע, אני הייתי באירוע הזה מיום שלישי עד יום שישי.

<עודד פלוס: אני עזבתי את האתר ביום שישי, בערב שבת, באזור אחת, שתיים בצהריים, כדי לראות שהעבודות שלנו, כל עבודות הפינוי מבוצעות בשטח.

<עודד פלוס: אני חייב לומר שאני מאד מאד התרשמתי גם מעבודת המשטרה, גם מעבודת משרד התחבורה – ההיערכות המוקדמת, ועל התקלות תיכף נדבר.

<עודד פלוס: העבודה שנתיבי ישראל עשו, ואני גם רוצה לגעת בזה תיכף, אני חייב לומר מהתרשמות ראשונה שאני חושב שזה היה בסדר.

<עודד פלוס: הייתה את התקלה של הלילה.

<עודד פלוס: אני חייב לומר, אני עזבתי את המקום בשעה שלוש וחצי ונסעתי לצפת.

<עודד פלוס: בבוקר, בשבע, אני מקבל SMS מהעוזר שלי שאמר הייתה בעיה לפנות בוקר.

<עודד פלוס: אני הייתי בטוח שהשעות האלה זה שעות רגועות, שאפשר ללכת לישון בשטח, אבל מתברר שהייתה איזו שהיא בעיה במעגל בין ארבע לשש בבוקר.

<עודד פלוס: אני מניח שאנחנו נשמע דברים לגבי הנושא הזה.

<עודד פלוס: הופקו לקחים.

<עודד פלוס: אני מניח שתיתן רשות דיבור בסיום, אבל אני הייתי רוצה ברשותכם, מעבר ללקחים של מה שהיה בשנה האחרונה ולקראת השנה הבאה, שהיא שנה קצת מורכבת.

<עודד פלוס: אני מבין שיש לנו שנתיים שההדלקה בל"ג בעומר היא במוצאי שבת, אז זה יוצר מורכבות.

<עודד פלוס: מה שחשוב לי בתור אחד שכבר בימים האלה מקיים דיוני תקציב, שיבטיחו לנו את התקציבים לקראת ההילולה של השנה הבאה, אם ירצה השם, לדעת שכל הדברים שהבטיחו, ואני מדבר בעיקר על העבודות של העניין של משרד התחבורה.

<עודד פלוס: אותן הבטחות שניתנו לראשי הערים של כרמיאל וחצור, אותה ירידה למתחם של צבעון שעשינו, שאנחנו מאד מאד היינו רוצים שלא יפרקו לנו אותה.

<עודד פלוס: והתאורה בכביש 899, שהבטיחו לנו שהשנה היא הייתה זמנית, אבל בשנה הבאה, לקראת ההילולה הבאה היא תבוצע והיא תהיה תאורת קבע, שיהיה לנו את הדבר הזה, שזה יחסוך לנו עליות ויחסוך את אותה שאלה שכל הזמן שואלים אותי.

<עודד פלוס: הבעיה המרכזית שאני צריך להסביר מול אנשי האוצר, זה למה אנחנו מרכיבים ומפרקים של שנה.

<עודד פלוס: וכל הזמן אני אומר להם, רבותי, זה נכון שזה קורה, אבל כל שנה אנחנו מקטינים את הפירוק ואת ההרכבה, כדי להגיע למצב שיש לנו משהו קבוע.

<עודד פלוס: בדברי הסיום שלי אני אגע גם בשמות של אנשים שבאמת ראיתי אותם לאורך כל הדרך ואת העזרה שלהם, בלעדיהם אי אפשר היה.

<עודד פלוס: זה חלק מהלקחים, אגב.

<עודד פלוס: אני אגע בנקודה קטנה, זה שלכל אדם שהיה עם תעודת כניסה היינו צריכים לקרוא למיכה טובול שייתן את האישור לשוטר בנקודה להכניס אותו, זה טרטר אותו, טרטר אותנו.

<עודד פלוס: זה אולי אחד הלקחים שברגע שנגיע, אחרי שנשמע את כולם ויהיו לי עוד דברים להוסיף, אז ברשותך אני - - -

ישראל אייכלר: כן, אגב היו שוטרים שלא רצו להטריד אותו ולא שאלו אותו כלום והשאירו את האנשים למטה.

<יוסף שוינגר: אני הייתי רוצה לשמוע אותך, אבל פשוט כבוד ראש העיר.

ישראל אייכלר: היית ראש עיר במודיעין עילית.

<יוסף שוינגר: נכון.

<יוסף שוינגר: אבל בבקשה, בבקשה.

ישראל אייכלר: מאיר?

ישראל אייכלר: לא.

ישראל אייכלר: מאיר מוותר.

ישראל אייכלר: אתה יודע, ברסלב תמיד מוותרים.

<יוסף שוינגר: בימים האלה אין להם ברירה כל כך.

ישראל אייכלר: טוב, הרב יוסף שוינגר, מנכ"ל המרכז הארצי לפיתוח המקומות הקדושים, בבקשה.

<מאיר רובינשטיין: זו התשובה אחרי שוויתרתי?

ישראל אייכלר: זה מה שמגיע - - - .

<יוסף שוינגר: בהמשך לדבריו של המנכ"ל, עורך הדין פלוס, אני רוצה להתחיל מהסוף.

<יוסף שוינגר: כשאנחנו מסתכלים על סיום האירוע, אנחנו עושים V.

<יוסף שוינגר: אני לא רוצה להגיד אפילו Vגדול, ולמה?

<יוסף שוינגר: כשאתה מסתכל מול התרחישים ומול הסכנה לפגיעות בחיי אדם ואתה עובר את האירוע הזה, ברוך השם בלי נפגעים וכולם פחות או יותר, לא שלא היו נפגעים, פצועים קל וכדומה, אבל אני אומר שאירוע הכי מורכב במדינת ישראל ואנחנו נדהמנו.

<יוסף שוינגר: לפני שבועיים כמעט הייתה הפקת לקחים במחוז הצפון עם כל המשטרה ועברנו פרטני, ושם נדהמנו לשמוע, ואני אומר את זה פעם ראשונה – שלפי חשבון של המשטרה ומשרד התחבורה, הגיעו קרוב ל-600,000 משתתפים בהילולה.

<יוסף שוינגר: הדבר נספר עם אוטובוסים ונסיעות ונסיעות של מכוניות פרטיות, שזה באמת מספר שצריך להיערך אליו בהתאם.

<יוסף שוינגר: רבותי, אנחנו כל היום נעים סביב ה-300,000 - - -

ישראל אייכלר: רגע, דרור מאשר את זה?

<דרור גנון: אני לא מכיר 600.

<יוסף שוינגר: היה מפקד מתנ"ע, ניצב משנה אילן מור, היה שלמה רוזנשטיין, הם הביאו לשם טבלאות וזה מה שהוצג.

<יוסף שוינגר: אני לא דובר משרד - - -

<שלום אביטן: לא, מדברים על תנועות.

<שלום אביטן: תנועות.

<שלום אביטן: תחלק את זה ב-2 זו כמות האנשים שהייתה.

<יוסף שוינגר: הם טענו שהיה קרוב ל-600,000 לפי החישובים שלהם.

<שלום אביטן: תנועות, תנועות.

<שלום אביטן: נסיעות הלוך ושוב.

<דרור גנון: אם הוא עלה בשטאל, ירד, חזר, ירד, עלה, זה ארבע נסיעות.

<יוסף שוינגר: זה לא הנושא.

<יוסף שוינגר: אני אומר לך מה שנמסר בדיון.

<יוסף שוינגר: זה מה שמסרו, אבל זה לא העיקר.

ישראל אייכלר: לא, לא, המספר הוא מאד סמלי, כיוצאי מצרים.

<יוסף שוינגר: מה שאני רוצה להוסיף, אני קיבלתי מראש את הסדר יום של הוועדה.

<יוסף שוינגר: חלק מהדברים מתייחסים לתחבורה, שזה לא קשור למקומות הקדושים, למרות שבסופו של דבר זה שמגיע בנסיעה או שחיכה בכיכר בעלז שעתיים, כמובן שהרים לי טלפון ואני כל שנה לומד קללות חדשות.

<יוסף שוינגר: אז גם השנה אני החכמתי.

<יוסף שוינגר: ואם הוא מחכה שלוש שעות ולא הגיע איזה אוטובוס בגלל איזה קבלן פרטי שפספס או זלזל, לא משנה כרגע, אנחנו כמובן קיבלנו את הטלפונים.

<יוסף שוינגר: אבל בסך הכל נסתכל במבחן התוצאה.

<יוסף שוינגר: אין אירוע יותר מורכב וקשה מזה להנגשה, להעביר אותו ובאמת שכולם יחזרו בשלום.

<יוסף שוינגר: אני חושב שבסך הכל, חוץ אם אני מנטרל את נושא התחבורה, הייתה בעיה אחת שאתם העליתם, שביקשתם את התייחסותנו, זה לעזרת הנשים בתוך הקבר.

<יוסף שוינגר: הנושא הזה עלה ביזמתנו כבר בהפקת הלקחים עם המשטרה.

<יוסף שוינגר: אנחנו הערנו את ההערות שלנו בעניין.

<יוסף שוינגר: אני חושב שהייתה טעות בשיקול דעת של הקצין בשטח, אני מדבר בתוך המערה פנימה.

ישראל אייכלר: כן, כן, סגרו, חסמו אותה.

ישראל אייכלר: תגיד על מה מדובר.

<יוסף שוינגר: זו הייתה טעות, זה לא יחזור, אני מקווה ואני מאמין בשנה הבאה.

<יוסף שוינגר: הדברים נרשמו ואני מאמין שהלקחים גם יופקו.

<יוסף שוינגר: אנחנו העלינו שורה של דברים.

<יוסף שוינגר: אני אומר בסך הכל גם כל המעברים של האדמ"ורים והאנשים שהיו להם אישורים גם עברו.

<יוסף שוינגר: אני לא יודע על יהודי אחד שנשאר למטה.

<יוסף שוינגר: אני שומע את זה פעם ראשונה.

<יוסף שוינגר: אני לא יודע.

<יוסף שוינגר: אני אומר את האמת.

ישראל אייכלר: איפה?

<יוסף שוינגר: יהודי שהיה לו אישור לעלות ולא עלה, אני לא יודע על כזה דבר.

<יוסף שוינגר: אני יודע רק שלא נתנו לו לישון אפילו דקה אחת כמעט במשך יומיים בנושא הזה.

ישראל אייכלר: אני אעביר לך דוגמאות.

ישראל אייכלר: לא משנה.

<יוסף שוינגר: לא יכול להיות.

<יוסף שוינגר: אני אומר את זה, ומי שלא עלה, זאת אומרת שהוא לא טיפל באישור או הגיע ברגע האחרון.

<יוסף שוינגר: אני חושב שמיכה, שנמצא פה בדיון, גילה לב פתוח - זה לא הוא, זה המשטרה – ונפש חפצה, ופתרנו בעיות באון ליין.

<יוסף שוינגר: לכן מבחינתי תמוה הדבר הזה.

<יוסף שוינגר: אני רק מזכיר את האור החיים, כל שנה, כדאי שנזכור, שהגיע לרשב"י והוא הגיע לתחתית ההר והוא התחיל לזחול על ארבע.

<יוסף שוינגר: ממש כתוב, איך אני מגיע למקום של שלהבת י-ה והיום יש אנשים שלא יכולים להגיע בלי ארבע על ארבע, אז בואו לא נאבד את הפרופורציות קצת.

<יוסף שוינגר: בסך הכל צריך להגיד תודה להרבה גורמים, בראש ובראשונה למשרד הדתות שנתן לנו גיבוי באמת באון ליין, תוך פתירת בעיות.

<קריאה: השר והמנכ"ל.

<יוסף שוינגר: המשרד זה שר ומנכ"ל, אהבתי את ההערה.

ישראל אייכלר: השר דוד אזולאי, כבר עוד לפני שהיה שר, שנים היה עושה דיונים קשים מאד בוועדת הפנים והיא עוקב.

ישראל אייכלר: הוא מלווה את מירון במסירות כל השנים ועודד פלוס, כבודו במקומו מונח, השנה הוא פעם ראשונה והוא הוכיח את עצמו במאה אחוז.

<יוסף שוינגר: אנשי מע"צ, אנשי המשטרה, משרד התחבורה, כל גורמי ההצלה, איחוד הצלה ומד"א ובאמת אני אומר באירוע של רשב"י, אני תמיד חוזר ונזכר בדבריו של שרגא נצר שהיה פעם, הוא היה מזכיר מיתולוגי של מפא"י.

ישראל אייכלר: הוא קבע מי יהיה חבר כנסת במשך עשרות שנים מטעם מפלגת העבודה.

<יוסף שוינגר: כן, אז הוא אמר – אני חושב שאם המוטו שאנחנו לא נהיה תלויים זה בזה, אנחנו נהיה תלויים זה ליד זה, ואני חושב שזה המוטו גם של הרשב"י.

<יוסף שוינגר: אם אחד לא יהיה תלוי בשני ממש על הקשקש והעסק לא יעבוד כמכונה משומנת, זה כפסע בין להיות תלויים זה בזה, להיות תלויים זה על יד זה.

ישראל אייכלר: הרב שוינגר, אני רוצה להקשות עליך.

<יוסף שוינגר: בבקשה.

ישראל אייכלר: אתה שמעת בפתיח דברים מזעזעים שקורים במירון ואתה יודע אותם, איך אתה אומר שיר שבח ולא אומר חצי מילה על הבעיות?

<יוסף שוינגר: רגע, רגע, אנחנו מדברים עכשיו על הפקת לקחים של ל"ג בעומר.

<יוסף שוינגר: זה לא מדובר על ל"ג בעומר, הרב אייכלר.

<יוסף שוינגר: אתה קיבלת - - -

ישראל אייכלר: זה שריפת ל"ג בעומר.

<יוסף שוינגר: אתה מדבר על שבת האחרונה?

ישראל אייכלר: גם.

ישראל אייכלר: זה קורה כל שבת, אתה יודע את זה.

<יוסף שוינגר: לא, לא, זה לא קורה.

<יוסף שוינגר: הרב אייכלר, במקרה אני בדקתי את העניין.

ישראל אייכלר: אה, בדקת את העניין הספציפי הזה?

<יוסף שוינגר: כן, אני אענה.

<יוסף שוינגר: אני רק אקדים ואומר ולא שאני מתחמק, עד היום בשנת 2016 אני לא אחראי על המבנה עצמו.

<יוסף שוינגר: אני לא רוצה להיכנס למבנה של הבעלות, ועדת החמישה וההקדשות ומי באמת אחראי על האתר.

<יוסף שוינגר: המכתב הגיע לידי, העברנו את זה לתגובת המשטרה ועד שלא תהיה תחנת משטרה במקום אני מאמין שהבעיות האלה יישנו.

<יוסף שוינגר: משום מה זכה הרשב"י, או שלא זכה, שכל היצורים בעולם, חלקם היותר טובים, חלקם הפחות טובים מגיעים למקום.

<יוסף שוינגר: זה תופעה של קיימת אני חושב בשום אתר קדוש ואני אומר, עד כמה שאנחנו יכולים לעשות אנחנו עושים, אבל אני לא נותן שם הוראות לשומרים.

<יוסף שוינגר: יש מנכ"ל האתר בשם שלמה שלוש, יש ועדת חמישה משפקחת על - - -

ישראל אייכלר: יוסי, אתה יודע שאני מכבד אותך הרבה שנים, אבל אתה אומר ככה: תחבורה זה לא אני, משטרה זה לא אני, זה לא אני, אז אני שומע.

<יוסף שוינגר: עדיף לא להגיד את האמת?

<יוסף שוינגר: אז אתה יודע מה, אני לוקח על עצמי.

ישראל אייכלר: לא, תגיד את האמת שיש בעיה שמשטרת ישראל במשך שנים רבות, אהרונוביץ כבר בכה על זה, אהרונביץ כבר הבטיח.

ישראל אייכלר: אני הייתי דורש ממך שתתמוך בדרישתנו, שממחר בבוקר תהיה שם תחנת משטרה.

<יוסף שוינגר: יש פה את דובר המשטרה ל-.

<יוסף שוינגר: אז אני חולק עליך ואני מבקש שיהיה כבר משלשום.

ישראל אייכלר: טוב.

ישראל אייכלר: אז בבקשה.

ישראל אייכלר: באמת יש לנו הרבה דברים טובים להגיד על המשטרה בעניין ל"ג בעומר ואנחנו נגיד אותם תיכף, אבל בעניין הזה תיקחו בחשבון שאנחנו כנציגי ציבור פשוט לא יכולים להרשות לעצמנו שמקום כזה יהיה כל כך הפקר.

ישראל אייכלר: אומר הרב שוינגר שנמצאים שם כל מיני אנשים.

<יוסף שוינגר: כן.

ישראל אייכלר: אני אגיד לך מה ששמעתי במו אוזני, אחד אומר לשני אחי, מתי השתחררת, הוא אומר אני חוזר מחר.

ישראל אייכלר: זאת אומרת מי שבבית הסוהר יש לו חופשה ואין לו בית לצאת אליו, הולך למירון, יש שם אוכל, יש שם שתייה, יש שם הכל.

ישראל אייכלר: אז זה דבר חמור מאד.

ישראל אייכלר: זה לא צריך לקרות.

ישראל אייכלר: כמובן, מי שרוצה לבוא להתפלל המקום פתוח, אבל מי שרוצה לעשות שם מעשים פליליים, על המקום צריכה להיות משטרה.

ישראל אייכלר: אין עוד מקום, חוץ מהכותל המערבי, שהוא כל כך דחוף שתהיה שם משטרה.

ישראל אייכלר: אבל אני לא רוצה לחרוג מהנושא.

ישראל אייכלר: אני אלך לפי הסדר.

ישראל אייכלר: אני כבר אתן למשטרה לדבר, אבל קודם כבוד ראש העיר, הרב מאיר רובינשטיין, בבקשה.

<מאיר רובינשטיין: ברשותך, אדוני יושב הראש, זה לא סוד שאני מחובר למירון באופן רגשי.

<מאיר רובינשטיין: אני כבר מעל 40 שנה חוגג את החגים – הימים הנוראים, כמובן ל"ג בעומר – במירון.

<מאיר רובינשטיין: עוד סבא שלי ואבא שלי.

<מאיר רובינשטיין: אני כמובן אין לי מנדט לדבר על הדברים הכלליים, כפי שיש ליושב ראש או כפי שיש פה, אני מדבר מנקודת מבט של העיר בית"ר עילית, ששם יש לי מנדט לדבר בשם ה-50,000 תושבים.

<מאיר רובינשטיין: וזה גם חשוב מאד לדעת שברגע שיש חתונה של זוג, ואם האוטובוס של בני המשפחה או אוטובוס של החברים של החתן או החברות של הכלה לא מגיעים, זו פשלה ענקית בחתונה.

<מאיר רובינשטיין: זה לא יעזור שהאולם יהיה ערוך והתזמורת תחגוג והקייטרינג יעבוד.

<מאיר רובינשטיין: אם אוטובוס של בני המשפחה לא מגיע – זו פשלה.

<מאיר רובינשטיין: ואם בבית"ר עילית נשארו 1,000 איש ללא כרטיסים לקנות בכסף כמה ימים לפני ל"ג בעומר, זו פשלה.

<מאיר רובינשטיין: זה דבר שלא היה צריך לקרות, אין שום סיבה בעולם שזה יקרה, ואסור היה לדבר כזה לקרות, ששבוע לפני ל"ג בעומר לא יוכלו לקנות כרטיסים 1,000 איש מתושבי בית"ר.

<מאיר רובינשטיין: זו פשלה.

<מאיר רובינשטיין: פשלה גדולה ועצומה.

<מאיר רובינשטיין: חברים של החתן לא יכלו להגיע.

<מאיר רובינשטיין: זה לצד שאלה שכבר כן רכשו כרטיסים, עמדו 4 שעות, ואני גם אומר, אור החיים הקדוש עלה - - -

ישראל אייכלר: יש מקרה שאדם קנה כרטיס ו - - -

<מאיר רובינשטיין: רגע, רגע, אני כבר אגיד.

<מאיר רובינשטיין: אור החיים הקדוש עלה בזחילה, אני בטח ובטח לא אדבר על המיקרו, אני מדבר אך ורק על המקרו, על כלל ישראל.

<מאיר רובינשטיין: לא על רב ישראל כזה או אחר.

<מאיר רובינשטיין: אבל אם יש מאות אנשים שחיכו שלוש או ארבע שעות – נשים וילדים, ואם יש ילדה חלקה שההורים חיכו שנה שלמה עד שייוולד, עשו לו ברית, חיכו שלוש שנים נוספות לעשות לו פאות אצל הרשב"י והם הגיעו.

<מאיר רובינשטיין: אני אישית ירדתי מהציון של הרשב"י אחרי תפילת ערבית, דרך המהדרין, אני רואה אנשים עולים ודמעות בעיניהם – אבא ואמא, לא אחד ולא שניים.

<מאיר רובינשטיין: אוטובוס שלם מבית"ר, בכו לי ואמרו לי אנחנו לא יכולים לחתוך לו פאות.

<מאיר רובינשטיין: אמרתי להם מה קרה?

<מאיר רובינשטיין: אמרו היה כבר היה הלילה, ובספירת העומר רק בל"ג בעומר מותר לספר.

<מאיר רובינשטיין: עד שבועות הם לא יכולים לספר.

<מאיר רובינשטיין: למה מגיע להם העונש הזה?

<מאיר רובינשטיין: אנחנו במדינת ישראל, שנת 2016 ואם יש מצב כזה שכולם יודעים, כל השנה ל"ג בעומר לא זז, ל"ג בעומר אף פעם לא יוצא בשבת, דרך אגב.

<מאיר רובינשטיין: מוצאי שבת, ערב שבת, לא יוצא אף פעם שבת.

<מאיר רובינשטיין: תמיד יודעים מתי זה ל"ג בעומר, שנה מראש.

<מאיר רובינשטיין: ואם אי אפשר להתכונן ולהשאיר ככה 1,000 אנשים זו פשלה איומה.

<מאיר רובינשטיין: עכשיו אני רוצה לומר משהו גם בקשר להפקעה.

<מאיר רובינשטיין: אני מאד מאד בעד ההפקעה, אבל לא הפקעת החדרים מעל הציון.

<מאיר רובינשטיין: הפקעת מגרשים בשביל חניונים של אוטובוסים מסביב למירון, שם צריך לעשות הפקעה.

<מאיר רובינשטיין: אחר כך נדבר על ההפקעה של החדרים.

<מאיר רובינשטיין: ואם דיברת על משטרה, רבי שמעון בר יוחאי הוא רופא גדול וכל רופא גדול מזמין חולים גדולים, והחולים האלה מסתובבים.

<מאיר רובינשטיין: אני מכיר אותם כבר מעל 40 שנה במקום.

<מאיר רובינשטיין: מי כמוך יודע שעוד אביך, שיאריך ימים, אני זוכר אותך לפני 40 שנה עם אביך גם כן.

<מאיר רובינשטיין: ואני לא מבין עד היום.

<מאיר רובינשטיין: אני לא נכנס, אני מכיר את כל הסיפור אבל לא נכנס לזה – הקדשות לפה והקדשות לשם.

<מאיר רובינשטיין: אבל המשטרה, כמו בל"ג בעומר, יש להם בוטקה עם מזגן במעלה ההר, בין בני עקיבא לציון והם יושבים שם.

<מאיר רובינשטיין: הרי כל השנה הקרוואן מוכן.

<מאיר רובינשטיין: אני חושב שבאמצע השנה רואים שם שוטרים.

<מאיר רובינשטיין: למה שלא יישב שם שוטר?

<מאיר רובינשטיין: איזה הקדשות מפריעים שם שהם צריכים בתוך הציון?

<מאיר רובינשטיין: אצל שלוש במשרד, אצל בן שמעון במשרד?

<מאיר רובינשטיין: שיישבו שם בקרוואן, המשטרה, וברגע שיש איזה מישהו שברח לו השסק או ברח לו משהו אחר, או הולך לברוח לו סכין, אז מזמינים את השוטר והשוטר מעמיד אותו במקומו.

<מאיר רובינשטיין: זה המקום הכי מתויר בארץ אחרי הכותל המערבי.

<מאיר רובינשטיין: ואני נמצא שם הרבה שבתות בשנה.

<מאיר רובינשטיין: הרבה מאד.

<מאיר רובינשטיין: ואני יודע שכל שנה יש שם בלגן, כל שבת יש כמעט רציחות ושפיכות דמים.

<מאיר רובינשטיין: כל שבת.

<מאיר רובינשטיין: זה סיפור של המשטרה – מדוע הם לא שם.

<מאיר רובינשטיין: אני רוצה לסיים ולומר פה את המסקנה שלי.

<מאיר רובינשטיין: שנה שעברה איימו על הציבור שיהיה קשה להגיע, הרבה מאד מהציבור החליט שהוא לא מגיע.

<מאיר רובינשטיין: זה פגיעה בנו.

<מאיר רובינשטיין: אנחנו רואים בהילולה של ל"ג בעומר במירון דבר שהוא מיסודי החסידות בארץ ישראל.

<מאיר רובינשטיין: עוד לפני מאות שנים גדולי ישראל, גדולי החסידות טיפלו בהדלקה במירון מערבות אוקראינה.

<מאיר רובינשטיין: זה שאיימו עליהם שלא יבואו, וזה היה שנה שעברה, הגיעו פחות אנשים.

<מאיר רובינשטיין: זו לא השנה האחרונה.

ישראל אייכלר: שנה שעברה היה.

<קריאה: זה לא נכון.

<מאיר רובינשטיין: אני אומר את דעתי, כל אחד יאמר את דעתו.

<מאיר רובינשטיין: אני אומר את דעתי כאחד שחי את מירון, נושם אותו 24 שעות ביממה, בטח בשבתות ובחגים, כי באמצע שבוע אני עסוק בעבודתי בבית"ר.

ישראל אייכלר: והשנה?

<מאיר רובינשטיין: השנה אנשים רצו להגיע ולא היה להם כרטיסים.

<מאיר רובינשטיין: אני מדבר על בית"ר עילית – 1,000 איש.

<מאיר רובינשטיין: 1,000 איש.

<מאיר רובינשטיין: שנה הבאה אני חושב שנצא עם קמפיין, היות ואין מענה לתחבורה הציבורית, שייצאו עם רכבים פרטיים, יחנו כמה שיותר קרוב, כמו שחונים ליד מגרש כדורגל, במלחה.

<מאיר רובינשטיין: אני מגיע לפעמים, אז יש משחק, יש פקקים.

<מאיר רובינשטיין: הווייז מראה לנסוע דרך כיוון אחר.

<מאיר רובינשטיין: להחנות את כל הרכבים - - -

ישראל אייכלר: איפה?

<מאיר רובינשטיין: בכל הכביש שמוביל, אם לא יכינו חניונים.

<מאיר רובינשטיין: אין דבר כזה שלא מגיעים.

<מאיר רובינשטיין: אין חיה כזו שלא מגיעים.

<מאיר רובינשטיין: זו אופציה שאינה קיימת.

<מאיר רובינשטיין: ואם לא מעדיפים את התחבורה הציבורית ואם לא משקיעים את הכוחות שצריכים להשקיע בזה, אני אצא עם קמפיין לבוא עם רכבים פרטיים ואז יעלו להר או כמו אור החיים הקדוש ברגל, או שיהיו שאטלים.

ישראל אייכלר: או שיפקיעו שטחי חנייה, כמו שאמרת.

<מאיר רובינשטיין: נכון.

<מאיר רובינשטיין: אבל האופציה הזו לא להגיע לא קיימת.

<מאיר רובינשטיין: עכשיו אני רוצה לומר פה גם כן לחברת נתיב אקספרס.

<מאיר רובינשטיין: יש לנו טענות לגבי התפעול שלכם.

<מאיר רובינשטיין: הם פה?

<מאיר רובינשטיין: אני לא יודע אם הם פה.

ישראל אייכלר: כן, הם פה.

ישראל אייכלר: הם פה.

<מאיר רובינשטיין: יש לנו טענות על התפקוד שלכם במשך כל השנה.

<מאיר רובינשטיין: צריך הרבה שיפור בקו של מירון וצפת.

<מאיר רובינשטיין: יש הרבה תלונות.

<מאיר רובינשטיין: בל"ג בעומר – זה היה מתחת לכל ביקורת.

ישראל אייכלר: אבל מלכתחילה לא חשבו שהם יכולים להביא את כל הקהל, נתיב אקספרס.

ישראל אייכלר: הם לקחו חברות אחרות.

<מאיר רובינשטיין: הם וכל החברות בת שהם הביאו, היו מתחת לכל ביקורת.

<מאיר רובינשטיין: אני לא יודע למה הביאו אותם, לא יודע איך הביאו אותם.

<יוסף שוינגר: כי לא היו מספיק אוטובוסים.

<יוסף שוינגר: שוכרים מקבלנים.

<מאיר רובינשטיין: אבל משום מה, שנים עברו שלא היה הסבסוד המבורך ומשרד התחבורה עושה דברים מבורכים ומנסה להשקיע.

<מאיר רובינשטיין: הבעיה שהחברות וכל אלה עובדים גם על משרד התחבורה, לצערי הרב.

<מאיר רובינשטיין: ומשרד התחבורה באמת משקיע והם השקיעו כל כך הרבה כוחות שם במעלה ההר, ועם הפיקוח ועם כל הדברים האלה, אבל בתכלס החברות האלה פישלו בגדול.

<מאיר רובינשטיין: וחברות תחבורה אם מביאים עם ניסיון וחברות שיש להן ניסיון עם הציבור החרדי.

<מאיר רובינשטיין: גם בביתר עילית אמרו לפני שנים שאין מצב לתת תחבורה לציבור החרדי.

<מאיר רובינשטיין: 10 שנים אמרו שאי אפשר ובשמונה שנים יש תחבורה לעיר חרדית, עם 62% ילדים ועם חתונות ועוד מעט חתונות, ועוד מעט ספירה ועוד מעט זה ויש תחבורה ציבורית הכי טובה בעולם.

<מאיר רובינשטיין: מדוע?

<מאיר רובינשטיין: בגלל שכשמת

<מאיר רובינשטיין: כוננים כראוי ולוקחים את זה רציני ולא כשהעסק דופק במירון ואם העסק לא דופק בביתר או בעיר אחרת, אז זה נקרא שהעסק דפק.

<מאיר רובינשטיין: העסק לא דפק.

<מאיר רובינשטיין: תודה רבה.

ישראל אייכלר: תודה רבה.

<קריאה: פתחת קמפיין יפה נגד המכרז בביתר עילית.

<קריאה: קיבלת - - -

ישראל אייכלר: סליחה אדוני, זה לא מקובל אפילו בשום ועדה שמישהו מהקהל יתקוף פה חברי כנסת או ראשי ערים.

ישראל אייכלר: מה שאמר הרב רובינשטיין על ביתר, אם רוצים לאזן, אני רוצה להגיד שלאגד בירושלים היו את אותם כשלים.

ישראל אייכלר: אותן שעות שאנשים חיכו, גם חברות שברחו או לא הגיעו.

ישראל אייכלר: אנחנו תיכף נרצה לשמוע את התשובות למה זה היה.

ישראל אייכלר: גם פה חיכו אנשים.

ישראל אייכלר: ובית"ר היא דוגמא טובה מאד למה שאנחנו אומרים, איך אמר את זה הרב רובינשטיין ואמר יפה?

ישראל אייכלר: אם הקהל לא יכול לבוא לחתונה – אז החתונה נכשלה.

ישראל אייכלר: זה שבהר עצמו ברוך השם אנחנו ראינו התארגנות יפה מאד ומוצלחת מאד, אם התחבורה לא בסדר, מירון בלי תחבורה זה כמו חתונה בלי קהל.

ישראל אייכלר: עכשיו אנחנו נעבור למשטרה, שבעצם כל התודות מגיעות לה, כי הם לקחו אחריות שם במקום ולא אמרו זה לא שייך אלי וזה ההקדש וזה זה וזה זה, הם לקחו אחריות על כל העניין של ל"ג בעומר.

ישראל אייכלר: כל ההצלחות וכל יישר הכוח מגיעים אליהם וגם כל הכישלונות, גם של התחבורה וגם זה, אנחנו נרצה את התייחסותם.

ישראל אייכלר: אני רוצה לכבד את רב פקד מיכה טובול, שנדמה לי שגם אצלך זה פעם ראשונה.

<מיכה טובול: יש פה את המפקד שלי.

ישראל אייכלר: המפקד של טובול נמצא פה?

ישראל אייכלר: ניצב משנה שלום אביטן.

<מיכה טובול: הוא החליף את יוסי בן חמו.

ישראל אייכלר: רגע, מי מחליף את יוסי בן חמו?

<שלום אביטן: אני, שלום אביטן.

ישראל אייכלר: שלום אביטן, אז איך הגעתי לטובול?

ישראל אייכלר: טוב, אני אתן לשלושתכם לדבר, כי לשלושתכם מגיע יישר כוח.

ישראל אייכלר: הראשון יהיה ניצב משנה שלום אביטן, קצין אג"מ מחוז צפון החדש.

ישראל אייכלר: ובאמת, פעם ראשונה כזאת הצלחה, אני רוצה להודות לך על זה.

ישראל אייכלר: אני רוצה לשמוע על הבעיות.

ישראל אייכלר: דבר ראשון נתחיל מעכשיו.

ישראל אייכלר: מתי תהיה תחנה קבועה במירון?

<שלום אביטן: טוב, קודם כל צהרים טובים לכולם.

<שלום אביטן: אני במירון האחרון הייתי מפקד גזרת הקבר ובתהליך של חפיפה לתפקיד של קצין אג"מ מחוז צפון.

<שלום אביטן: היום בפועל אני קצין אג"ם ובעזרת השם אני אוביל את ההילולה בשנת 2017.

<שלום אביטן: לענייננו.

<שלום אביטן: אנחנו כמשטרת ישראל בוודאי נשמח בכל מקום שבו תוקם תחנת משטרה.

<שלום אביטן: תחנת משטרה במירון אין, יש תחנת משטרה בצפת, אבל גם פה עשינו איזו שהיא כברת דרך.

<שלום אביטן: בחצי השנה האחרונה יש כבר נקודה במירון.

<שלום אביטן: הנקודה הזאת מאוישת למעשה בשתי משמרות במהלך ימות השבוע וגם בסופי שבוע.

<שלום אביטן: בכל משמרת יש שם שני שוטרים שאמורים לטפל בכל אירוע בגזרת הקבר ואין להם הרבה דברים, חוץ מלטפל באירועים בגזרת הקבר.

ישראל אייכלר: מתי, כל השנה?

<שלום אביטן: בוודאי.

ישראל אייכלר: זאת אומרת בשבת הזאת גם היו?

<שלום אביטן: היו, כן.

<שלום אביטן: עכשיו, לגבי האירוע שאדוני מדבר עליו, אני לא מכיר את האירוע הזה.

<שלום אביטן: אנחנו באנו ערוכים לדבר על הילולת הרב.

ישראל אייכלר: כן, כן, אנחנו נעביר לכם את זה.

<שלום אביטן: מן הסתם גם את האירוע הזה.

ישראל אייכלר: אבל אני שומע ממך חידוש.

ישראל אייכלר: יש תחנת משטרה שהיא מאוישת?

<שלום אביטן: נקודת משטרה.

ישראל אייכלר: נקודת משטרה שמאוישת על ידי שני שוטרים?

<שלום אביטן: שני שוטרים, שתי משמרות, כן.

ישראל אייכלר: מה זה שתי משמרות?

ישראל אייכלר: כולל שבתות, אמרת?

<שלום אביטן: עד אחת בלילה, כולל סופי שבוע.

<שלום אביטן: זה לא כל היממה.

ישראל אייכלר: מה זה שתי משמרות?

<שלום אביטן: שתי משמרות זה עד אחת בלילה.

ישראל אייכלר: אבל עבריינים עובדים בלילה גם.

<שלום אביטן: עובדים בלילה, יש ניידות מתחנת צפת שאמורות - - -

ישראל אייכלר: צפת הייתה רחוקה ממירון כבר 60 שנה.

<שלום אביטן: בסדר, אז אני אומר, כברת דרך נעשתה.

ישראל אייכלר: אז בואו נוסיף עוד משמרת ובעיקר בשבתות ובחגים.

<שלום אביטן: אנחנו נבדוק את העניין.

ישראל אייכלר: כן, זה מאד חשוב.

ישראל אייכלר: זה ממש פיקוח נפש.

ישראל אייכלר: אני לא רוצה להזכיר, לפני הרבה שנים כבר מישהו שחט בן אדם שם במקום.

ישראל אייכלר: איך קראו לו? הפרסי.

ישראל אייכלר: אשר הפרסי נרצח שם.

ישראל אייכלר: זה גם היה בשבת, נדמה לי.

ישראל אייכלר: פשוט מטורף עלה והקריב אותו קורבן.

<שלום אביטן: בסדר, גם את המכתב הזה בוודאי.

<שלום אביטן: לפי מה שאני שומע פה אנחנו נדרשנו להגיב.

<שלום אביטן: אני לא מכיר את זה.

<שלום אביטן: אנחנו נבדוק.

ישראל אייכלר: תבדקו את זה.

<שלום אביטן: בסדר גמור.

ישראל אייכלר: עכשיו לגבי מירון, מה אתה מספר?

<שלום אביטן: לגבי מירון, קודם כל מבחינת משטרת ישראל, זה אחד מהאירועים המורכבים ביותר שאנחנו מטפלים בו, בוודאי במחוז הצפוני, וכך גם היחס שלנו לאירוע הזה.

<שלום אביטן: האירוע הזה הוא מורכב מאד.

<שלום אביטן: החל מהעובדה שהקיבולת על ההר, וזה לא סוד, כולם יודעים את זה, הקיבולת על ההר היא מוגבלת וכל שנה אנחנו נלחמים.

<שלום אביטן: וכמו שאמרת, משטרת ישראל לוקחת אחריות והשנה אנחנו התחלנו לדבר איך אנחנו רותמים את כל הגורמים.

<שלום אביטן: כל פעם אנחנו נערכים במשך שנה שלמה לאירוע הזה.

<שלום אביטן: מיכה טובול, הבחור פה, שהוא ראש ענף רישוי ואבטחה נמצא שם במהלך שלושה חודשים לפני ומתחיל את העבודה כבר עכשיו על מירון הבא.

<שלום אביטן: אנחנו גם כן, אחרי כל מירון - ואנחנו ריכזנו את זה השנה – מבצעים.

<שלום אביטן: כל גזרה מבצעת הפקת לקחים שלה בפני עצמה ובסוף, מה שעשינו בשבוע שעבר, אנחנו מביאים את כל הגורמים החברים, את כולם - - -

ישראל אייכלר: מה המסקנות שהיו לכם בשבוע שעבר.

ישראל אייכלר: תתמצת לנו את זה.

<שלום אביטן: בתמצית, יש הרבה מאד לקחים לשימור וגם - - -

ישראל אייכלר: למשל?

<שלום אביטן: לשימור?

ישראל אייכלר: כן.

<שלום אביטן: כל הנושא של הגזרות, של מה שעשינו מבחינת רישוי, של אמצעי הצפייה שהוספנו, כל ההיערכויות.

<שלום אביטן: אני לא רוצה להיכנס.

ישראל אייכלר: לא, אבל ממש בכללי.

ישראל אייכלר: למשל יש שם אירוע גדול במוצאי ל"ג בעומר, של התולדותים ויש שם עשרות אלפי אנשים.

ישראל אייכלר: האם אתה לא צריכים לבוא לאיזה ציר הצלה, אם קורה משהו?

ישראל אייכלר: יש כבר?

<שלום אביטן: בוודאי, יש.

<שלום אביטן: הציר הזה נפתח ומוכשר וכל שנה משפרים אותו, כולל גם הדרכים שמובילות, דרכי החילוץ.

<שלום אביטן: עשינו עבודה במהלך השנה.

ישראל אייכלר: ולגבי הפקעת אדמות?

ישראל אייכלר: זה לא הפקעה, זה אדמות מדינה, כי להוסיף עוד.

ישראל אייכלר: השר אהרונוביץ היה בוכה על זה כל שנה, להוסיף עוד לפחות 50 דונם ממש במקום לחניונים ולאוטובוסים.

<שלום אביטן: אני לא חושב.

<שלום אביטן: יענו פה הגורמים המקצועיים שאחראים על החניונים, אבל אני לא חושב שהייתה בעיה בתפוסת החניון.

ישראל אייכלר: למשל את האנשים עם המכוניות הפרטיות מגרשים אותם לרחוק, כי אין מספיק חניונים.

ישראל אייכלר: האזור שם שומם, אין שם מגורים.

ישראל אייכלר: אפשר לעשות שם חניונים גם לרכבים פרטיים וגם לאוטובוסים.

ישראל אייכלר: הרבה אוטובוסים לא יכולים להיכנס למעגל.

ישראל אייכלר: רגע, אני כבר אתן לך.

ישראל אייכלר: הערת ביניים לדרור גנון.

ישראל אייכלר: את התחבורה הציבורית אתם גם הרחקתם, נכון?

ישראל אייכלר: זאת אומרת אם היו לך עוד 50 דונם של - - -

<דרור גנון: לא הרחקנו.

<דרור גנון: אני אתייחס לזה אחר כך.

<דרור גנון: אבל הרב אייכלר, לא גירשו רכבים פרטיים.

<דרור גנון: כל הרכבים הפרטים הגיעו לחניוני הרכב הפרטי ולא הייתה בעיה.

ישראל אייכלר: אבל זה היה רחוק.

<דרור גנון: יש שם שאטלים שנכנסו.

<דרור גנון: המשטרה דווקא נתנה - - -

ישראל אייכלר: השאטלים עבדו, כן?

<שלום אביטן: חלק מהדברים במערך - - -

<דרור גנון: לא גירשו.

<דרור גנון: לא הייתה בעיה.

<שלום אביטן: שיושמו במהלך השנתיים האחרונות - - -

ישראל אייכלר: רק שנייה, תן למשטרה לדבר.

<שלום אביטן: שיושמו במהלך השנתיים האחרונות, הוכיחו את עצמם.

<שלום אביטן: ודרך אגב, אנחנו כמשטרה חושבים שמבחינת המערך התנועתי, בסך הכל הוא נותן מענה.

<שלום אביטן: אבל יש פה את הגורם המקצועי.

ישראל אייכלר: ביניכם לבין הגורם הזה אני נמצא.

ישראל אייכלר: יש הרבה אנשים שיש להם רכבים.

ישראל אייכלר: הם היו באים עם הרכב שלהם, אבל בגלל המצב הזה הם באים ברכב ציבורי ואין מספיק אוטובוסים לכל האנשים שנוסעים ברכבים הפרטיים ולכן נוצרו כל הכשלים בשעות מסוימת גם בבית"ר, גם בירושלים וגם בעוד מקומות.

ישראל אייכלר: אם הייתם מאפשרים גם חניונים יותר סמוכים לבעלי רכב פרטי, הם לא היו צריכים את התחבורה הציבורית, ואז התחבורה הציבורית הייתה יכולה לספק את הצרכים של אלה שאין להם רכב.

<קריאה: אין מה לקשר בין אחד לשני.

ישראל אייכלר: בסדר, אז אני רוצה את תשובת המשטרה ואחר כך אתם תתייחסו.

<קריאה: זה עבד כל כך יפה, מעל המצופה זה עבד.

ישראל אייכלר: כן, מה השם?

<זאב גוטמן: זאב גוטמן, אגף התנועה.

<זאב גוטמן: אנחנו צריכים להבין, קודם כל בהמשך למה שקצין אג"מ צפון אמר, כל עבודת ההכנה שלנו הייתה משולבת איתם ועם משרד התחבורה, עם דרור גנון ואנשיו, לאורך כל הדרך, זה היה שזור בצורה מצוינת.

<זאב גוטמן: אנחנו צריכים להבין שאנחנו עובדים בשטח נתון.

<זאב גוטמן: יש לו קיבולת מסוימת.

<זאב גוטמן: גם לכביש יש קיבולת.

<זאב גוטמן: אתה לא יכול לדחוס על כביש כמות כלי רכב, מעבר ליכולת שלו לספוג אותה.

<זאב גוטמן: זה תלוי ברוחב הכביש, זה תלוי באורך הכביש, זה תלוי בחניונים, זה תלוי במפרצים, זה תלוי בשוליים, זה תלוי באלף ואחד דברים.

<זאב גוטמן: כי אם אתה תתחיל לדחוס כמות גדולה של כלי רכב, אתה פשוט תתקע והכל יעמוד.

<זאב גוטמן: ולכן התפיסה העקרונית של מירון, הייתה לראות שמה שייכנס יוכל לנוע ולזרום לאורך כל הזמן ולא להיתקע.

<זאב גוטמן: וברגע שאתה מכניס כמות גדולה של כלי רכב ואתה מתחיל להכניס את כלי הרכב הפרטיים ובסך הכל אנחנו מדברים על שלושה צירים שמגיעים לך לצומת מירון, לאזור הזה – כביש 89 וכביש 899.

<זאב גוטמן: זהו.

<זאב גוטמן: לא קיימים יותר צירים ואנחנו צריכים לזכור שאנחנו מחויבים להשאיר את הצירים פתוחים לרכבי חירום, להצלה.

<זאב גוטמן: אנחנו בונים על עצמנו בתכנית המרכזית מה יקרה באירוע חריג וצריך לעשות את התיעדופים לדברים האלה.

<זאב גוטמן: לכן כל תהליך הדילול וההעלאה המדורגת בשאטלים בצורה מבוקרת, בצורה טובה, זה היה התכנון.

<זאב גוטמן: זה עבד שנה שעברה וזה עבד גם השנה.

<זאב גוטמן: אני יכול לומר לך שאנחנו הפקנו את הלקחים משנה שעברה ויישמנו אותם בשנה הזאת, ואפילו מעבר לזה הועלו עוד לא מעט אוטובוסים, העלו הרבה אוטובוסים לשם.

<זאב גוטמן: ובאיזה שהוא שלב, גם אנחנו הבנו שלמעגל, שזה הציר המרכזי, יש קיבלות, וברגע שאתה דוחס לשם יותר מדי אוטובוסים, גם המעגל נתקע וכל המשברים שהיו באמצע היו על מנת לחלץ את המעגל, שהמעגל ימשיך לזרום.

<זאב גוטמן: וכל השאלות וכל הדברים שלא עצרו להם, או כן עצרו להם, או רכבים לא הגיעו – כי המעגל היה תקוע בגלל ריבוי אוטובוסים.

<זאב גוטמן: וברגע שהמעגל תקוע לא יכולים לצאת מחניונים ולא יכולים להיכנס לחניונים ולא יכולים להזרים, ואז הקהל מתחיל כבר להילחץ, כי הוא רוצה בלילה לנסוע הביתה, לעלות על האוטובוס ואנחנו צריכים לדלל את הדברים האלה.

<זאב גוטמן: אז זו קודם כל הייתה אחת הסיבות לרגעי המשבר שהיו שם.

<זאב גוטמן: אנחנו בוחנים את זה, איך לראות את נושא כמות האוטובוסים, ואני מצטרף למה שאמר ידידי – יש קיבולת למקום הזה.

<זאב גוטמן: אי אפשר לדחוס יותר מדי אנשים.

ישראל אייכלר: אתם אומרים כל הזמן את העניין של קיבולת.

ישראל אייכלר: תנו לי לתת משל מביולוגיה.

ישראל אייכלר: בגוף האדם מוזרמים במשך היום אלפי ליטרים של דם.

ישראל אייכלר: הסתימה הכי קלה גורמת להתקף לב, לאירוע מוחי, אבל במשך 80 שנה בן אדם, בגלל שהקיבולת שלו מאד מאד קלה, אבל כל זמן שיש סירקולציה של מערכת הדם והמטבוליזם עובד טוב, הוא חי ונושם ופועל.

ישראל אייכלר: גם מקום קטן, אם תהיה סירקולציה ותהיה זרימה שוטפת, כמו שאמרת, של התחבורה, אין גבול ליכולת הקיבולת של המקום.

<זאב גוטמן: אני מצטער - - -

ישראל אייכלר: הזרימה צריכה להיות טובה, לחץ הדם צריך להיות רגיל, אבל כמו גוף האדם שמזרים אלפי ליטרים, המקום – הם יתנו חניונים וירחיבו כבישים – שר התחבורה בישר לי השבוע שהוא הולך לעשות רכבת למירון.

ישראל אייכלר: מה מתברר לי?

ישראל אייכלר: שהרכבת תגיע לצומת חנניה.

ישראל אייכלר: מה תעשה מצומת חנניה עד מירון?

ישראל אייכלר: זה 12 קילומטרים.

ישראל אייכלר: תצטרך להוסיף עוד, תאר לעצמך שישראל כץ יביא לך את כל ירושלים ואת בני ברק ואת כל הערים ברכבת, איך תזרים אותם ב-12 הקילומטרים האחרונים?

<קריאה: שאטלים.

<זאב גוטמן: אני אמשיך מהקו שלך.

<זאב גוטמן: אתה צודק, סירקולציה, יזרמו אלפי ליטרים, אבל כשאתה דוחף עוד כמה מנות דם, אז כנראה שזה גם יתפוצץ.

<זאב גוטמן: - - - נכנס פה עוד אוטובוסים, לחץ הדם גדל והייתה פה התפוצצות וזה נתקע.

<זאב גוטמן: וזה בדיוק מה שקרה.

<זאב גוטמן: אנחנו העלינו בישיבות שלנו וגם מול משרד התחבורה, כל מיני רעיונות להפוך את חניון פרוד לעוד חניון של תחבורה ציבורית.

<זאב גוטמן: זאת אומרת להזרים ממנו שאטלים.

<זאב גוטמן: אנחנו נבחן את הדברים האלה כדי לשפר, אבל בראש ובראשונה, שוב, הקיבולת מוגבלת, גם של המעגל.

<זאב גוטמן: אנחנו חושבים עכשיו איך אנחנו משחררים לחץ מהמעגל.

<זאב גוטמן: זה יהיה התכנון שלנו לקראת השנה הבאה, כדי לנסות למנוע את המשברים האלה ולאפשר לעוד אדם להיכנס למעגל.

ישראל אייכלר: תודה רבה.

ישראל אייכלר: דיבר מר אביטל, דיבר גוטמן, עכשיו ידבר רב פקד מיכה טובול, ראש ענף רישוי ואבטחה.

ישראל אייכלר: כמה משפטים על העניין של רישוי ואבטחה.

<מיכה טובול: צהריים טובים לכולם.

ישראל אייכלר: אתה ישבת שם כמה חודשים במקום.

<מיכה טובול: כן.

<מיכה טובול: עדיין.

ישראל אייכלר: עדיין.

ישראל אייכלר: עכשיו אתה גם רוצה?

<מיכה טובול: מישהו עוד רוצה?

ישראל אייכלר: לא, אני אתן גם לשבתאי, אבל שבתאי יצטרך לענות על כל הדברים.

<מיכה טובול: טוב, צהריים טובים לכולם.

<מיכה טובול: אז כמו שהצגת אותי, ראש ענף רישוי ואבטחה של המחוז הצפוני, בהילולה האחרונה אני בעצם תכללתי עם מנהלת מהמחוז, את כל עבודת המטה, מה שנקרא להכין את האתר להילולה.

<מיכה טובול: אני פחות התעסקתי בהיבטים המבצעיים – שלום הציג את זה.

<מיכה טובול: בהיבטים המבצעים התעסק קצין המבצעים ואנשיו.

<מיכה טובול: אני פחות או יותר בתכלול של כל האירוע, עם כל גורמי העזר והשת"פ, בעצם להביא את האירוע עצמו ליום העין מה שנקרא.

<מיכה טובול: אני רוצה להגיד שמבחינתנו נקודת הפתיחה הייתה לפני שנתיים ובעצם נקודת הפתיחה של כל מירון היא מירון שחלף.

<מיכה טובול: אנחנו, כמו שהציג קצין האג"מ, מתחקרים את עצמנו ולומדים ומפיקים לקחים, ובסיס הלקחים הזה הם לקחים שאנחנו צוברים עם כל מיני ארגונים שיושבים איתנו.

<מיכה טובול: זו נקודת הפתיחה.

ישראל אייכלר: יש איזה לקח לשנה הבאה שאתה יכול לבשר לנו?

ישראל אייכלר: כי זה מוצאי שבת.

<מיכה טובול: יש לקח טוב שאני יכול לבשר לשנה הבאה, זה כל הנושא של אישורי המעבר והאפליקציה של השנה.

<מיכה טובול: אפשר להגיד שזה היה הצלחה כבירה.

<מיכה טובול: אם לפני שנתיים התעסקנו רוב הזמן באת מי להכניס, איך להכניס, לאיפה להכניס, היום פתחנו אפליקציה מסודרת, שכל מי שקבענו שייכנס נכנס בצורה מסודרת על ידי הגעה עם מספר רכב שלו, עם תקתוק הפרטים שלו במחשב.

<מיכה טובול: ידע בדיוק לאיפה להגיע ולאן להגיע.

<מיכה טובול: זה לקח שאנחנו נשמר אותו לשנה הבאה.

<מיכה טובול: הוא עשה את שלו, כי אנחנו יודעים שלפני שנתיים היה לנו שם עומס רב של כל בעלי האישורים האלה.

<מיכה טובול: דיבר לפני זאב ואמר שציר או חניון לא יכול לפעמים להכיל כמות גדולה של כלי רכב, למרות הרצון שלנו להכניס את כולם, לא תמיד יש לנו יכולת להכניס את כולם, ובגלל זה אנחנו נמצאים בנקודה הזאת ואנחנו אלה שאמורים לווסת בעצם מי יכנס ומי לא יכנס ומתי.

<מיכה טובול: אני רוצה להגיד, כמו שאמר קצין האג"מ, שהתחלנו כבר לעבוד כבר על ההילולה.

<מיכה טובול: אנחנו יודעים שבשנה הבאה היא תהיה קצת אחרת.

<מיכה טובול: אנחנו מדברים על מוצאי שבת.

<מיכה טובול: אנחנו נשלוף מהמגרות את הלקחים שלנו מההילולה במירון לפני שלוש שנים, שהייתה במוצאי שבת.

<מיכה טובול: נלמד אותם וביחד עם הלקחים שהפקנו השנה נצא לדרך.

<מיכה טובול: חשוב לי להגיד באמת כמה תודות למספר אנשים וגופים שבלעדיהם, ובלעדי שיתוף הפעולה, שלטעמי זה מקור ההצלחה של ההילולה השנה, בעצם ההבנה העיוורת שלנו בראש ובראשונה של המשרד לשירותי דת, מהמנכ"ל, שוינגר והרב דרעי, שבעצם כל צעד ושעל עשינו ביחד בצורה יסודית עם כל אחד, כדי שנוכל לרצות ולהבין עד כמה שניתן אחד את השני.

<מיכה טובול: וכמובן כל גופי העזר – ומדובר בעשרות, עשרות רבות של גופים, שהיינו צריכים לשמוע ולתכלל, להדריך, להנחות, לתת תנאי רישוי, וזה כדי מה שנקרא להביא את כל הדבר הזה ליום העין, שעת ה-ש', לנקודת ההתחלה של ההילולה, וזה בעצם מצריך המון המון אנרגיה, המון הבנה, המון רצון טוב וזה מה שהיה.

ישראל אייכלר: כן.

ישראל אייכלר: אחד הלקחים שתצטרכו לשנה הבאה, קיבלנו תלונות שנכים וחולים היו צריכים להציג תעודות רפואיות והיו שינויים בדרכי ההגעה ובנתיבי ההגעה של אמבולנסים של עזר מציון בלי להודיע קודם.

ישראל אייכלר: היו הרבה בעיות בעניין הזה, אז אנחנו נעביר לכם בכתב את הנקודות, כדי שתוכלו ליישם את זה בשנה הבאה.

ישראל אייכלר: אני רוצה להודות לכם, למיכה טובול, לזאב גוטמן ולשלום אביטן.

ישראל אייכלר: תיכף שבתאי גרברציק ידבר, אבל לפני שעוברים לחלק הקשה של הדיון, שזה התחבורה, לתת לרב ישראל דרעי, שכל ימות השנה נמצא שם.

ישראל אייכלר: ממש כמה משפטים, ואם אפשר על הלקחים על מה שלא היה בסדר.

ישראל אייכלר: אמרתי בהתחלה שמה שהיה בסדר אנחנו יודעים.

<ישראל דרעי: מה היה בסדר?

ישראל אייכלר: את זה אנחנו יודעים.

<ישראל דרעי: אנחנו יודעים.

<ישראל דרעי: גם מה שלא היה בסדר אנחנו יודעים.

ישראל אייכלר: בוא תגיד את זה.

<ישראל דרעי: זה מתועד אצלנו.

<ישראל דרעי: האמת היא שזה כל כך מתגמד לעומת גודל ההצלחה, תודה לאל, אלף אלפי תודות לבורא עולם שהאירוע הזה עבר בהצלחה.

<ישראל דרעי: אז כל הלקחים הקטנים, נקרא לזה הערות או תקלות קטנות, זה ממש מגומד.

<ישראל דרעי: זה רשום אצלנו, עיבדנו אותם בראש גם בינינו וגם מול המשטרה ובתוך המשרד, ואנחנו ניישם אותם.

<ישראל דרעי: אני רוצה להצטרף לקריאה או לאמרה של ראש עיריית בית"ר, בנושא ההפקעה של שטחים אחרים.

<ישראל דרעי: נכון, כולנו תמימי דעים שהקיבולת ושטחי החנייה בפריפריה של מירון, זה כבר לא מספיק, על אף שאותרו שטחים בשנתיים האחרונות, צבעון, כרמיאל וחצור, אנחנו עוד מעט נגיע לפי הקצב הזה לצומת מגידו, לחניונים נוספים.

<ישראל דרעי: אני חושב שפה צריכים להתאגד כל מי שנוגע בעניין – משרד התחבורה, מינהל מקרקעי ישראל – להקצות שטחים, וקיימים המון שטחים.

<ישראל דרעי: הרב אייכלר, קיימים המון שטחים.

<ישראל דרעי: אני אמנם התחלתי איזה קשר עם המינהל לאיתור שטחים בעיקר מכיוון כרמיאל, ואנחנו כבר לקחנו ברצינות את ההבטחה של שר התחבורה על הרכבת.

<ישראל דרעי: אנחנו נמצאים בקשר עם המינהל לאיתור שטחים נוספים, אבל זה לא מספיק וזה לא יספיק לשנה הבאה.

ישראל אייכלר: אתה בעיקר צריך שטחים סביב מירון.

<ישראל דרעי: סביב מירון.

ישראל אייכלר: כי ב-12 קילומטרים שצומת חנניה עד מירון וב-9-10 קילומטרים ממירון עד צפת.

ישראל אייכלר: זה האזור שחייבים לפתח בכבישים.

<ישראל דרעי: הסובב.

<ישראל דרעי: חייבים לאתר עוד שטחים וצריכים כל משרדי הממשלה שנוגעים בדבר באמת להתאגד לטובת העניין הזה.

<ישראל דרעי: להכניס רכבים פרטיים, הרב אייכלר, לדעתי, אנחנו גם התנגדנו לפני כמה שנים לתזה המשטרתית, אבל בסופו של דבר התברר למפרע שזה היה מהלך נכון.

ישראל אייכלר: מה זה נכון?

ישראל אייכלר: שאלפי אנשים נשארו בביתם ובירושלים בבית, זה נכון?

ישראל אייכלר: באמת.

<ישראל דרעי: לא, לא, זה לא קשור אחד לשני, הרב אייכלר.

<ישראל דרעי: זה לא קשור אחד לשני.

<ישראל דרעי: הרכבים הפרטיים – כל מי שהגיע עם רכב פרטי חנה, קיבל שירת VIP מאותו מקום שחנה.

<ישראל דרעי: אני מדבר על הדרישה להכניס רכבים פרטיים למתחם - - -

ישראל אייכלר: לא, לא אמרתי למתחם.

ישראל אייכלר: לא.

<ישראל דרעי: אנחנו נדאג לזה ש - - -

ישראל אייכלר: אני דיברתי על כך שהיה איזה קמפיין של המשטרה לפני שנתיים, מה שהזכיר הרב רובינשטיין.

ישראל אייכלר: לא לבוא ברכבים פרטיים, רק בתחבורה הציבורית.

ישראל אייכלר: עם כל הכבוד לתחבורה הציבורית - ויש להם המון רצון טוב - הם כשלו במשימה להביא את כל הקהל שרצה.

ישראל אייכלר: אין מה לעשות.

ישראל אייכלר: אני לא מאשים אותם אפילו.

ישראל אייכלר: בכל אופן, הרב דרעי, אני רוצה להודות לך.

ישראל אייכלר: אני שאלתי עכשיו את המנהלת עוד פעם אם היו תלונות מיוחדות לגבי המקום עצמו בל"ג בעומר.

ישראל אייכלר: על הבניין, על מה ששייך יותר אליכם.

ישראל אייכלר: אני מצטער להגיד, לא היו תלונות.

<ישראל דרעי: למה מצטער?

<קריאה: אנחנו חיסלנו בדרך.

ישראל אייכלר: אולי גרמתם, כן.

ישראל אייכלר: הפחדתם מישהו.

ישראל אייכלר: האמת היא שרוב התלונות זה על הדרך להגיע לשם ומשם, לא על המקום עצמו, וזה לשבחכם יאמר.

ישראל אייכלר: אני אמרתי את זה לשבחכם.

<ישראל דרעי: לשבחם של כולם.

ישראל אייכלר: ובעניין המשטרה ועניין תחנת המשטרה שמענו בשורה.

ישראל אייכלר: אתה עוד צריך לאשר לי את זה, הרב דרעי.

ישראל אייכלר: יש שוטרים?

<ישראל דרעי: א', אני תמה לשמוע שאין משטרה.

<ישראל דרעי: יש משטרה.

ישראל אייכלר: יש משטרה?

<ישראל דרעי: יש נקודת משטרה - - -

ישראל אייכלר: אז איך בשבת לא הייתה משטרה?

<ישראל דרעי: קודם כל השבת כן היה, שהיו מכות והשבת האחרונה היה מכות והיה מקרה - - -

ישראל אייכלר: היה בשבת?

<ישראל דרעי: הייתה משטרה.

ישראל אייכלר: מאיפה, מהנקודה שם?

<ישראל דרעי: כן, כן.

<ישראל דרעי: יכול להיות שהם היו בסביבה למטה במושב.

<ישראל דרעי: הם לא יושבים בשבת בנקודה למעלה.

ישראל אייכלר: למה?

<ישראל דרעי: זה החלטה משטרתית, זה לא החלטה שלנו.

<ישראל דרעי: את זה צריך לבדוק מול מפקד המחוז, מול השר לביטחון הפנים מי נתן את ההנחיה הזאת.

ישראל אייכלר: אז תיקחו את זה בחשבון שצריך גם בשבת להיות שם.

<ישראל דרעי: אבל בימות השבוע יש משטרה.

<ישראל דרעי: אנחנו נמצאים שם, אתה רואה שוטרים, זה נותן את האפקט שלו.

<ישראל דרעי: יש כל מיני אנשים שלפני שיברח להם הפיוז, הם כבר יודעים – אם יש את המשטרה פה, אז לא - - -

ישראל אייכלר: אני מודה לך, הרב דרעי.

<מאיר רובינשטיין: אני רוצה לחדד פה חצי נקודה.

<מאיר רובינשטיין: בשבתות הציבור החרדי לא מתקשר למשטרה ולכן כשקורה משהו, רק בפיקוח נפש ממש.

<מאיר רובינשטיין: אז אם אין נקודה במקום ואין נקודת משטרה פעילה בשבת במירון.

<מאיר רובינשטיין: אין.

ישראל אייכלר: דיברנו על זה.

<ישראל דרעי: צריך להפנות בקשה לשר לביטחון פנים.

<ישראל דרעי: זה לא אנחנו.

<מאיר רובינשטיין: נכון, ברור.

ישראל אייכלר: אני יודע.

ישראל אייכלר: עכשיו אנחנו נעבור לבעיות הקשות, העניין של התחבורה.

ישראל אייכלר: ניתן את זכות הדיבור לדרור גנון, שהקדיש ימים ולילות, שבועות וחודשים לעניין הזה של התחבורה במירון.

ישראל אייכלר: הוא מקדיש כל השנה ובכל הארץ, אבל במירון הוא היה ממוקד מטרה וב-90% זה הצליח מאד.

ישראל אייכלר: דרור יודע שאני לא מחניף, אני מאד קשה, אבל ב-10% שזה לא הצליח, אני רוצה שתיתן לנו תשובות, דרור: ירושלים, בית"ר והחברות שהבריזו, מה שנקרא.

<דרור גנון: קודם כל כמה נתונים קטנים, בכל זאת.

<דרור גנון: השנה היה גידולן של 25% בהיקף של הנסיעות בתחבורה הציבורית ובהפעלה, שזה מספרים אסטרונומיים בכל קנה מידה.

<דרור גנון: היה גידול של כמעט 80% מכמות השאטלים שביצענו מאותם חניונים של אותם רכבים הפרטיים, שלא הייתה איתם בעיה.

<דרור גנון: לפי דעתי זה עבד בצורה מסודרת.

<דרור גנון: הייתה גם תחלופה, לא הרגשנו שיש שם בעיה, גם לא מבחינת ההגעה וגם לא מבחינת הנסיעה, זה עבד יפה מאד.

<דרור גנון: סך הכל אנחנו מדברים על קרוב ל-500,000 לא משתתפים, אלא נסיעות אנשים בתוך המערכת.

<דרור גנון: זאת אומרת בשאטלים, במעבר מתחבורה פרטית לתחבורת שאטל להר, תחבורה ציבורית וכן הלאה.

<דרור גנון: זה גם כן מספרים שהם מספרים מאד גדולים.

<דרור גנון: אנחנו לא מכירים את המספרים האלה.

<דרור גנון: סתם לסבר את האוזן, מה שנסע ביומיים האלה במירון, זה מה שנוסע בכל גוש דן ביום אחד.

<דרור גנון: כל גוש דן, מחדרה עד אשדוד.

<דרור גנון: שתבינו את ההיקפים של הפעילות שהייתה מבחינת תחבורה ציבורית בהר.

<דרור גנון: האירוע הזה, בפעם הראשונה, לא היו בו שעות שפל.

<דרור גנון: כל השעות, לאורך כל האירוע היו ביקושים גדולים.

<דרור גנון: זאת אומרת לא הרגשנו איזו ירידה ועלייה כמו שהיה לנו בשנים האחרונות.

<דרור גנון: מה כן הרגשנו, מעבר לפעילות המואצת שהייתה והענפה, היו גם שעות יותר קשות שהובילו ליותר ביקושים, שזה היה בערך משתים עשרה עד חמש בלילה הראשון, ששם הייתה לנו התקלה הזאת עם המעגל ושייאמר לזכות המשטרה ובכלל.

<דרור גנון: נתקע שם גם אוטובוס למטה, שיצר איזו חסימה והצלחנו להביא לשם את הגרר ולחלץ.

<דרור גנון: חברים, לקח ראשון, שאני תוך כדי ההצגה גם אגיד אותו, אנחנו, משרד התחבורה, בשנה הבאה, אם לא יהיו – זה לא יפעלו, לא יפעלו – אם לא יהיו שטחי התארגנות, ובוא נתחיל בהר עצמו – שיוכלו להכיל את ההגעה של האוטובוסים, וזה אני חושב שגם משרד הדתות, אם הוא מתעסק עם זה אז הוא יצטרך לדאוג לזה - אנחנו לא נביא עוד תחבורה ציבורית, נקודה.

<דרור גנון: כי השנה הגענו למצב שמתחנו את החוט במקסימום שאפשר.

ישראל אייכלר: אתה מדבר על חניונים שם למעלה?

<דרור גנון: חניונים.

<דרור גנון: יש שם שטחים שנמצאים ליד - - -

ישראל אייכלר: אחת השערוריות שהיו אנשים שנטעו שם כרמים, שעם ישראל לא צריך אותם, רק כדי שיוכלו לסחוט כספים, להגיד למשרד התחבורה – אתה רוצה את השטח?

ישראל אייכלר: יש לי פה כרם, אתה רוצה שאני אעקור אותו, תשלם.

ישראל אייכלר: פשוט סחיטת כספים.

<ישראל דרעי: לזה התכוונתי.

ישראל אייכלר: ואני אומר את זה מפורשות.

ישראל אייכלר: אני יודע את זה כבר שנים.

ישראל אייכלר: עכשיו כחבר כנסת אני חייב לומר את זה.

ישראל אייכלר: חייבים – איך אתה קורא לזה – הפקעה?

ישראל אייכלר: אני קורא לזה עקירה.

ישראל אייכלר: יתנו להם עוד 10 דונם יותר לטעת כרמים במקומות רחוקים, ככה כל הגליל בנוי, כל המושבים יש להם כרמים רחוקים, ולא לאפשר בשטח הזה כרמים.

<דרור גנון: יש שטחים, הרי מה כל הבעיה במעגל?

<דרור גנון: המשטרה צודקת.

<דרור גנון: כל מה שהוצג פה על ידי חברי הוא נכון.

<דרור גנון: בסוף יש קיבולת מקסימאלית של כמות אוטובוסים ומהירות נסיעה וזמן.

<דרור גנון: זה כמו הבעיות שהיינו בכיתה ג', לפחות אני, כשהיו נותנים לך בעיה של זמן, מרחק ושני אוטובוסים שנוסעים מכל כיוון, מי יגיע מתי.

<דרור גנון: זה אותו דבר.

<דרור גנון: זה מתמטיקה פשוטה, מאד ברורה.

<דרור גנון: אם נוכל להשתמש באותם שטחים נטועים, זה יהיה - - -

ישראל אייכלר: יש לכם סמכות כמשרד התחבורה לבצע את זה?

<דרור גנון: לא, אין לנו.

ישראל אייכלר: שום דבר?

<דרור גנון: ממש לא.

ישראל אייכלר: משרד התחבורה לא יכול לבוא למשרד לביטחון פנים להגיד להם אני צריך פה כך וכך חניונים?

<דרור גנון: לא.

<דרור גנון: זה לא קשור אלינו, זה ועדות מחוזיות/מינהל.

<דרור גנון: הכנסת יכולה לעשות את זה.

<דרור גנון: אם היא תחליט ותרכז ועדה שתבחן את כל הנושא של - - -

ישראל אייכלר: זו תהיה אחת ההחלטות, חד משמעית.

<דרור גנון: השטחים והפקעת השטחים לטובת - - -

ישראל אייכלר: כל מה שהוא לא תחבורה, שלא יהיה שם בשטח.

<דרור גנון: אזור שיוגדר כפארק לאומי או אחרת, היא יכולה להפקיע את זה.

ישראל אייכלר: זה האוצר, מינהל מקרקעי ישראל והתכנון, כולם אצל כחלון.

ישראל אייכלר: מה נשאר למישהו אחר?

ישראל אייכלר: אה, תחבורה זה כץ ומשטרה זה ארדן.

ישראל אייכלר: אלה צריכים לאחד כוחות לסגור את העניין הזה.

ישראל אייכלר: זה בלתי אפשרי.

ישראל אייכלר: מדובר פה בפגיעה בחצי מיליון אנשים, פחות או יותר.

ישראל אייכלר: הלאה.

<דרור גנון: אז אם היו את השטחים האלה, וזה הלקח המרכזי, אז יכולנו להוציא את האוטובוסים יש החוצה ולא להסתובב בתוך המעגל.

<דרור גנון: הרי מה קורה היום?

<דרור גנון: חניון אחד, חניון שלוש, חניון שתיים, צריכים לעשות סיבובים.

<דרור גנון: הוא יוצא מאחד, הוא חייב להסתובב בשביל לצאת מהיציאה הצפונית או מהיציאה הדרומית וכן הלאה וכן הלאה.

<דרור גנון: השאטלים נכנסים פנימה ויוצאים החוצה.

<דרור גנון: ברגע שאתה נותן את נקודת הקצה בשטחים, אתה פשוט יוצא החוצה, נכנס פנימה, בלי לעשות את כל הבלגן הזה בתוך המעגל.

<דרור גנון: ואז המעגל מתפנה לדברים אחרים, לפעילות של השטאלים עצמם.

ישראל אייכלר: העניין הזה ברור.

ישראל אייכלר: בוא נעבור למשהו אחר.

ישראל אייכלר: אני אתן לך איזה שהוא נתון שאתם נתתם – נתיב אקספרס נתן לנו.

ישראל אייכלר: מבית"ר עילית היו צריכים לצאת 410 נסיעות.

ישראל אייכלר: זה אוטובוסים, לא? יצאו 380.

ישראל אייכלר: הווה אומר 30 אוטובוסים עם אנשים - - -

<דרור גנון: זה לא מדויק מה שאתה מקריא לי.

ישראל אייכלר: אני מקריא מהטבלה.

<דרור גנון: אני אגיד לך את המספרים.

ישראל אייכלר: בירושלים 60 אוטובוסים.

<דרור גנון: זה בתכנון הוא מדבר.

<דרור גנון: יצאו הרבה יותר.

<דרור גנון: תיכף אני - - -

<מאיר רובינשטיין: יצאו הרבה פחות.

<דרור גנון: יצאו הרבה יותר.

ישראל אייכלר: כתוב פה – מספר נסיעות ביצוע: 380.

<דרור גנון: הרב אייכלר, שאלת אותי?

ישראל אייכלר: כן.

<דרור גנון: אני אענה.

<דרור גנון: אני יכול לענות לך מה אני מכיר.

ישראל אייכלר: אבל אתה לא שמעת את כל השאלה.

ישראל אייכלר: מבני ברק היו צריכים לצאת 800 אוטובוסים, יצאו 600.

ישראל אייכלר: מאשדוד היו אמורים לצאת 400 - - -

<דרור גנון: מאיפה המספרים האלה?

<דרור גנון: אני לא יודע מאיפה המספרים האלה.

ישראל אייכלר: הנה, אני לא המצאתי אותם.

ישראל אייכלר: אני לא כתבתי את זה.

ישראל אייכלר: זה דו"ח שאני קיבלתי מנתיב אקספרס, לא מאיזה גורם עוין.

<דרור גנון: טוב, אני לא יודע מה קיבלת מנתיב אקספרס.

<דרור גנון: אני תיכף אגיד לך בדיוק מה יצא מאיפה.

<דרור גנון: אבל בואו נמשיך עם ההצגה הקצרה של הבעיות והפקות הלקחים למיניהם.

<דרור גנון: הבעיה הראשונה זה התשתית ודיברנו עליה.

<דרור גנון: גם תשתית תפעולית בתוך אותם מוקדי יציאה צריכה להיות יותר מוסדרת.

<דרור גנון: בירושלים אנחנו הסדרנו את זה במקסימום שיכולנו.

<דרור גנון: יכול להיות שצריך גם שם לשפר גם את הנושא של הסדר הציבורי שם וכן הלאה.

<דרור גנון: אנחנו לקחנו את זה - - -

ישראל אייכלר: אבל אתה יודע שחיכו מאחת עשרה עד אחת בירושלים ולא היו אוטובוסים בבוקר.

<דרור גנון: אני יודע שהייתה בעיה ותיכף אני אגע בבעיה המרכזית שאני רוצה לדבר עליה, של קבלנים, באמת נכון, שנלקחו לטובת האירוע.

<דרור גנון: הרי מפעיל תחבורה ציבורית אין לו איזה האנגרים שהוא שורק והאוטובוסים מגיעים, או איזה מדף שכולם מסודרים.

<דרור גנון: אנחנו משתמשים בכל אוטובוס שנמצא בשוק, שהוא פרטי בכלל, שבשביל לעמוד באותה כמות של 200,000-250,000 מגיעים.

<דרור גנון: בסוף אנחנו צריכים לשמור על מרקם החיים במדינת ישראל.

<דרור גנון: לתת שירות לאנשים רגילים שהולכים לעבודה באותו יום.

<דרור גנון: לאנשים אחרים שמשתמשים בשירותי התחבורה ולכל מי שמתנייד במערכת.

<דרור גנון: בנוסף לזה אנחנו צריכים לפנות תשומות לטובת ל"ג בעומר.

<דרור גנון: אנחנו צריכים לקחת את כל הרכבים הפרטיים שיש עליהם ספסרות, לצערי הרב.

<דרור גנון: בגלל הביקוש העודף, אז כל אחד מנסה להשיג מחיר יותר גבוה, ואם נגיד חברת תחבורה ציבורית נתנה מחיר ואיזה מפעיל פרטי החליט שהוא נותן עוד 100 שקלים, הוא פשוט לא מגיע.

<דרור גנון: אותו קבלן לא מגיע, כי הוא מעדיף לקחת את ה-100 שקלים.

ישראל אייכלר: אתה כמשרד התחבורה אין לך משהו להגיד למישהו שחתם איתך חוזה ולא מגיע?

<דרור גנון: אני לא יכול, זה גוף פרטי.

<דרור גנון: הוא לא חותם איתי, הוא חותם עם המפעילים, אחד.

<דרור גנון: שניים - - -

ישראל אייכלר: לא משנה, אבל - - -

<דרור גנון: אבל זה בדיעבד.

<דרור גנון: תקשיב, נכון, הם עכשיו מטפלים בזה, הם ילכו נגד אותם ה - - -

ישראל אייכלר: איך בשנה הבאה אתה מונע את זה?

ישראל אייכלר: זה מה שמעניין אותי.

<דרור גנון: שנה הבאה אנחנו נגדיר מראש את הכמות המקסימאלית שאנחנו יכולים להסיע והאנשים האחרים יצטרכו להגיע או בנסיעות פרטיות או בדרכים חלופיות.

<דרור גנון: אנחנו נחשוב עליהן ביחד, אבל אנחנו יכולים להסיע את מה שיש לנו ביכולת.

<דרור גנון: אנחנו לא נדע להסיע יותר מזה.

<דרור גנון: זו בעיה.

<דרור גנון: אין.

<דרור גנון: אנחנו גייסנו קרוב ל-2,000 רכבים מהשוק הפרטי.

<דרור גנון: כמעט כל מה שיש.

<דרור גנון: כל גלגל שהיה קיים מבחינת חברות פרטיות הגיע, ושלא לדבר על זה שאני גם ברגעים מסוימים הורדתי מהתחבורה הציבורית בלילות, לטובת מירון שחלק מזה גם קשור לבית"ר - תיכף אני אדבר על בית"ר - בשביל לעמוד בכל מיני ביקושים והחזרות גם.

<דרור גנון: זה שאנשים רצו לצאת והייתה תקלה, אנחנו יודעים ואנחנו מכירים ונכון, הייתה בעיה עם הקבלנים.

<דרור גנון: נפיק לקחים.

<דרור גנון: אנחנו נעשה שינויים גם בהיערכות של המפעיל מבחינת שעות היציאה הראשונות לעומת שעות היציאה האחרונות.

<דרור גנון: שנה הבאה ושנה אחריה בכלל יש פעילות אחרת במירון.

<דרור גנון: מדובר על מוצאי שבת.

<דרור גנון: זאת אומרת הפעילות שם צריכה להתבצע בצורה אחרת.

<דרור גנון: האנשים יתחילו לנסוע רק בעשר וחצי בלילה, וזו גם היערכות שונה.

<דרור גנון: אולי צריך ויש עוד בעיה שקשורה גם לאזור האירוע.

<דרור גנון: עד היום אף אחד לא הגדיר כמה מקסימום אנשים יכולים להיות בקבר הזה בזמן נתון.

<דרור גנון: הוא דיבר על חתונה, כבוד ראש העיר.

<דרור גנון: חתונה, כתוב 400 איש.

<דרור גנון: באולם הזה יכולים להיכנס 400.

<דרור גנון: במגרש כדורגל יכולים להיכנס 20,000.

<דרור גנון: באירוע של מופע ג'אז יכולים להיכנס 30,000.

<דרור גנון: מי קבע כמה יכולים להגיע למירון?

<דרור גנון: איך יכול להיות שבאירוע כזה, עם בטיחות, בעיות כאלה ואחרות, אף אחד לא מגדיר מה כמות האנשים המקסימאלית שיכולים להיות בהר באותו רגע נתון?

<דרור גנון: אם זה ייקבע - - -

<מאיר רובינשטיין: בעיה - - - מאשר לחתונה.

<מאיר רובינשטיין: את זה אי אפשר להגדיר - - -

ישראל אייכלר: סליחה, בכותל המערבי יש איזו הגדרה גם אנשים?

<דרור גנון: בכותל המערבי יש מגבלה אחרת.

ישראל אייכלר: ושם הרבה יותר צפוף בכבישים ובכניסות.

<דרור גנון: בכותל המערבי יש מגבלה פיזית של כמה אנשים יכולים להיות ברגע נתון ברחבה.

<דרור גנון: נקודה.

<דרור גנון: זה משהו נתון.

<דרור גנון: זה מוקף מכל הצדדים בחומות - - - יש מגבלה - - -

ישראל אייכלר: להבדיל אלפי הבדלות, בהר הבית המוסלמים מגיעים מאות אלפים וזה גם הר קטן ואף אחד לא אומר שיש להגביל את העלייה.

<דרור גנון: אני לא-.

<דרור גנון: אני מציין את הבעיה, כי אם תהיה מגבלה של מספר אנשים, נוכל לסדר את זה בצורה כזאת שגם אנשים יגיעו - - -

ישראל אייכלר: אי אפשר להגביל אנשים.

<דרור גנון: אי אפשר.

<דרור גנון: נכון.

ישראל אייכלר: בעיקרון אי אפשר.

<דרור גנון: אני לא אומר, אני רק אומר - - -

ישראל אייכלר: זה הר גדול.

ישראל אייכלר: אגב, זה לא רק הבניין של הקבר, זה הר גדול.

ישראל אייכלר: אני למשל לא נכנסתי לבניין הקבר בל"ג בעומר כבר כמה וכמה שנים ואני מאמין שתפילותיי התקבלו גם - - -

<ישראל דרעי: הכותל שווה לרב שמעון בר יוחאי מבחינת הקיבולת, אפילו יותר טוב.

<ישראל דרעי: אין פה מה להגביל.

<ישראל דרעי: מה?

ישראל אייכלר: זה הר שלם.

<דרור גנון: חברים, אני רק מציע הצעה, אני לא קובע.

ישראל אייכלר: יכולים להיות מלא, עד למטה, כמו בהר סיני.

<דרור גנון: חברים, אני לא קובע.

<דרור גנון: אני מציע הצעה.

<דרור גנון: אני מסביר מה הבעיה.

<מאיר רובינשטיין: הכפר במירון בל"ג בעומר ריק.

<מאיר רובינשטיין: דרך המהדרין מלא, הכפר במירון ריק.

<דרור גנון: אני לא אחראי על הכפר.

<מאיר רובינשטיין: אפשר להביא עוד מאות אלפי אנשים.

<מאיר רובינשטיין: בהר אין בעיה.

ישראל אייכלר: טוב, אל תיגע בכפר, כי זה סיבות אחרות.

<דרור גנון: אני לא מתעסק עם הכפר.

<מאיר רובינשטיין: לא, הכבישים, לא הבתים.

<דרור גנון: אני לא נכנס לזה.

<דרור גנון: אני רק בא ואומר דבר פשוט.

<דרור גנון: אני מסתכל על זה מנקודת מבט שאתה ציינת, הרב אייכלר, שבוע לפני שעשינו ישיבת הכנה כזאת, אתה אמרת שכל האירוע הזה לא יהיה שווה אם חלילה תהיה בעיה בטיחותית אחת ואם מישהו יפגע.

ישראל אייכלר: נו, ברוך השם.

<דרור גנון: עם כמויות כאלה, עם כמות אוטובוסים כזאת, עם תנועה כזאת של אוטובוסים, זה יהיה קשה מאד לשמור על זה.

<דרור גנון: קשה מאד יהיה לשמור על זה.

ישראל אייכלר: הנה, ברוך השם השנה הצלחתם.

<דרור גנון: הצלחנו, התאמצנו, הפעלנו את כל המנגנונים שיכולנו - - -

ישראל אייכלר: מה אתה עונה על בית"ר?

ישראל אייכלר: אמרת שתדבר קצת על בית"ר.

<דרור גנון: וזאת הייתה הבעיה.

<דרור גנון: זה חלק מהעניין.

ישראל אייכלר: מה אתה אומר על בית"ר?

ישראל אייכלר: אמרת שתענה על בית"ר.

<דרור גנון: בואו נדבר קצת על בית"ר עילית.

<דרור גנון: קודם כל בבית"ר עילית השנה אנחנו הרחבנו את הפעילות באופן משמעותי, אנחנו הגדלנו אותה, קרוב ל-300% ממה שתכננו במקור.

<דרור גנון: גם לפני וגם במהלך האירוע הוצאנו המון נסיעות.

<דרור גנון: אני אישית דאגתי להביא אוטובוסים מחברת דן דרום, שיגיעו מכיוון דן דרום, מכיוון הנגב.

<דרור גנון: הגיעו קרוב ל-28 אוטובוסים רק בשביל לתת מענה לכל אלה שקנו כרטיסים באותו רגע.

<דרור גנון: שלא הזמינו מראש.

<דרור גנון: הרי הייתה פה בעיה שהרבה אנשים גם באו בלי קשר.

ישראל אייכלר: יש אנשים שכן קנו ולא יכלו לעלות, נכון, המנהלת?

ישראל אייכלר: יש איזה סיפור כזה.

<דרור גנון: ביום חמישי בצהריים הייתה תקלה.

<דרור גנון: הייתה בעיה של חזרה של אוטובוסים בגלל התקיעה של הלילה.

<דרור גנון: הרי בסוף גם המנגנון הזה בנוי על נסיעה הלוך, חזור, הלוך, חזור.

<דרור גנון: אין לנו איזה שתי אוגדות של אוטובוסים שכל אחד יוצא ואין משמעות.

<דרור גנון: בסוף זה סירקולציה.

<דרור גנון: זה כמו גוף האדם, עם הדם.

<דרור גנון: הדם זורם.

<דרור גנון: אם הוא ייעצר בנקודה אחת, הוא לא יגיע לנקודה השנייה.

<דרור גנון: והייתה בעיה שלצערי הרב קרתה.

<דרור גנון: תבינו איזו מורכבות זו.

<דרור גנון: תבינו שהיה שם יותר מ-6,000 אוטובוסים, שכל האוטובוסים האלה, לפי תקנה 168 היו צריכים להחליף נהגים שלוש פעמים במהלך האירוע, עם טרנזיטים שבאו עם נהגים, עם כל מיני אוטובוסים שהמפעילים הפעילו.

<דרור גנון: אתם לא מבינים איזה אופרציה זאת ברמת המורכבות שלה, של לנהל אותה, לגרום לזה שהאוטובוסים יגיעו ויחזרו.

<דרור גנון: דבר נוסף שהוא הפקת לקחים שקרה בשתי ערים, אחת מהן זה בית"ר, ונודע לנו – ואני עוד מסתייג כי אני עוד לא בדקתי את זה עד הסוף – אבל שגורמים כאלה או אחרים, או ארגונים ואחרים, הובילו את כל הנושא של רכישת הכרטיסים באופן מרוכז.

<דרור גנון: אלה ארגונים ואלה מוסדות, ומה שקרה זה שחלק מהארגונים האלה נשאר להם המון כרטיסים, הציבור לא יכול היה לקנות, כי הכרטיסים נקנו מראש, שזה גם תקלה.

<דרור גנון: ונוצר מצב לא הגיוני כזה, של אנשים שהיה להם עודף לעומת אחרים ונוצרה ספספרות.

<דרור גנון: נוצרה ספסרות בכרטיסים שנקנו מראש, במקום שהציבור יקנה אותם.

<דרור גנון: אז זה לא יהיה יותר.

<דרור גנון: לא יהיה מכירת כרטיסים בצורה המונית.

<דרור גנון: לא יכול להיות שגורם כזה או אחר, אפילו לא עיר ולא עירייה ולא גורם אחר, יחליט שהוא קונה 3,000 כרטיסים וכל הציבור האחר שרוצה באותו רגע לא יכול לקנות.

<דרור גנון: ויחלקו את זה למי שמתאים ומי שלא, או משהו - - -

ישראל אייכלר: זאת הסיבה שהסתיימה המכירה המוקדמת.

<דרור גנון: כן, זאת אחת הסיבות, כי כל הכרטיסים נקנו במכה אחת.

<דרור גנון: נמצא פה המפעיל, הוא יספר לך על זה.

<דרור גנון: רוב הכרטיסים נקנו מכה אחת.

<דרור גנון: ואז מה קרה?

<דרור גנון: הציבור הגיע ולא ידע לקנות אז היינו צריכים לייצר עוד.

<דרור גנון: פה אני יכול להגיד לך באופן אישי, לבקשת ראש העיר, הוא דיבר איתי, אני הוספתי 4 אוטובוסים, גם פתחתי עוד וניסיתי עוד והייתי כל הזמן בכוונה רק לנסות ולעזור.

ישראל אייכלר: יש עוד עיר שהזכרת.

ישראל אייכלר: מה העיר השנייה שאמרת?

<דרור גנון: אלעד.

ישראל אייכלר: גם באלעד היה אותו סיפור?

<דרור גנון: גם היה את אותו סיפור.

ישראל אייכלר: שאנשים קנו כרטיסים במרוכז?

<דרור גנון: לא.

<דרור גנון: העירייה קנתה כרטיסים במרוכז וחילקה למי שהיא רוצה.

<דרור גנון: חילקה פשוט למי שהיא רוצה.

<דרור גנון: אז מה קרה?

<דרור גנון: קודם כל זה שמחלקים למי שרוצה, זה בעיה ראשונה, אבל זה לא ענייני.

<דרור גנון: אני לא מתעסק עם זה.

<דרור גנון: בעיה שנייה שמי שרצה לקנות לא יכל, למה?

<דרור גנון: כי בא מישהו, גורם כזה או אחר, קנה 3,000 כרטיסים.

<דרור גנון: זה בעייתי.

ישראל אייכלר: טוב.

<דרור גנון: הכרטיסים צריכים להימכר במכירה מוקדמת לכל הציבור ובשנה הבאה אנחנו לא נאפשר את זה ולא נאשר את זה.

<דרור גנון: כל אחד יבוא ויקנה ולא יהיה עניין למכירה של יותר ממספר כרטיסים שאנחנו נקבע, שפחות או יותר יהיה משפחה.

<דרור גנון: יותר מגודל של משפחה לא יימכר.

<דרור גנון: לא יימכר.

<דרור גנון: יבוא הנציג ויקנה כרטיסים בעצמו.

ישראל אייכלר: אני חושב שאתה צודק שיותר מ-10 כרטיסים זה לא.

ישראל אייכלר: 10 זה משפחה.

ישראל אייכלר: אצלנו לפעמים 20, אבל בסדר.

<דרור גנון: נכון.

<דרור גנון: גם 20 זה בסדר.

<דרור גנון: אתה יודע, זה לא 20, כי הילדים נוסעים ללא תשלום וזה בסדר, והשנה גם דאגנו שהם יישבו על כסא.

<דרור גנון: הרב אייכלר, זה לקח מהשנה שעברה.

ישראל אייכלר: לא, אתה יודע למה זה 20?

ישראל אייכלר: כי לכל משפחה עם 10 ילדים – הנשים, כלות והחתנים זה 20.

<דרור גנון: זה גם המשפחה אבל.

ישראל אייכלר: כן.

ישראל אייכלר: אני רוצה לאפשר עכשיו לנתיב אקספרס, למר עפיפי ואתה, תזכיר לי את שמך.

<האני דעקה: האני, אבל נאיף ידבר.

<שלומית אבינח: הם אבא ובן.

ישראל אייכלר: האני זה אתה, אבל אנחנו מכירים את נאיף, שעומד לרשות הציבור 24 שעות ביממה, בכל הקווים, אני חייב לומר.

ישראל אייכלר: יעידו העוזרים שלנו והמנהלת.

ישראל אייכלר: חברת נתיב אקספרס היא חברה טובה ביותר.

ישראל אייכלר: אני אומר את זה בגלל כל הביקורות שיש ואני רוצה שתתייחס לביקורות.

<נאיף דעקה: תודה רבה.

ישראל אייכלר: בבקשה.

<שלומית אבינח: אל תשכח את שבתאי.

ישראל אייכלר: לא אשכח את שבתאי.

ישראל אייכלר: את שבתאי אי אפשר לשכוח.

<נאיף דעקה: אוקיי, אין לי הרבה מה להוסיף למה שדרור דיבר, כי דרור נגע כמעט בהכל, אבל אני אתייחס להיקפים, היקפי הפעילות של חברת נתיב אקספרס ועל כל הקווים שהיא אחראית לתפעל אותם.

<נאיף דעקה: אנחנו מדברים על היקף אוטובוסים שפועלים במרחב - - - של נתיב אקספרס, כל קווי ה-900, כהערכה 1,450 אוטובוסים.

<נאיף דעקה: אגד, הקווים של ירושלים, בני ברק, אשדוד – אנחנו סיפקנו כ-2,400 נסיעות, 960 אוטובוסים.

<נאיף דעקה: חברת פסגות היא חברה שפעלה יחד איתנו, היא קבלן משנה של חברת נתיב אקספרס - - -

ישראל אייכלר: מי זה פסגות?

ישראל אייכלר: כמה אוטובוסים יש להם?

<נאיף דעקה: מחברת פסגות יש גם נציג פה, מאיר רוזנברג, הוא המנכ"ל של החברה.

ישראל אייכלר: כמה אוטובוסים יש להם?

<נאיף דעקה: תיכף.

<נאיף דעקה: הוא היה אחראי על בית"ר עילית, בית שמש ונתניה – 3 יעדים – 860 נסיעות, כ-340 אוטובוסים ויש לנו גם קבלן משנה בירושלים, שתכננו את קריית גת - - -

ישראל אייכלר: מי עשה לכם את הפשלה שברחו הנהגים במקום לקחת אנשים באחת עשרה בבוקר בירושלים?

<נאיף דעקה: אני לא מכיר את הסיפור הזה.

<נאיף דעקה: מי שאחראי על זה זה אגד.

<יצחק רודיך: 11 בבוקר זה כתוצאה מהתקיעה שדיברנו עליה לפנות בוקר, שאוטובוסים לא יכלו לצאת ממירון, אז הם לא הגיעו.

ישראל אייכלר: אבל אני רוצה לדעת מי זאת הייתה החברה שברחה עם הנסיעות?

<יצחק רודיך: בבוקר יום חמישי - - -

ישראל אייכלר: מי זה היה?

<יצחק רודיך: מדובר על אוטובוסים שבעצם בגלל אוטובוס שנתקע שם ועד שחילצו אותו, אותו מעגל שדיבר עליו קצין אגף התנועה, שהוא צודק בכל מילה שהוא אמר, וזה המקום להחמיא להם על העבודה, אבל זה שנתקע אוטובוס ויצאו לחלץ אותו וזה תקע את כל המעגל למשך שעתיים לפנות בוקר, זה בעצם לא נתן לאוטובוסים להגיע, להמשיך את הסבב הזה.

<יצחק רודיך: ולכן- - -

ישראל אייכלר: זה היה ביום חמישי בבוקר.

<יצחק רודיך: ביום חמישי בבוקר.

ישראל אייכלר: מתי הייתה הבריחה ביום רביעי אחר הצהריים.

<יצחק רודיך: בין שתיים לארבע.

ישראל אייכלר: מה היה אז?

ישראל אייכלר: מי הייתה החברה הזאת?

<יצחק רודיך: דיבר על זה דרור.

<יצחק רודיך: כמה חברות שסגרו איתן ושוב צריך - - -

ישראל אייכלר: מי סגר איתן, אגד?

<יצחק רודיך: אגד היא קבלן משנה של נתיב אקספרס.

ישראל אייכלר: נתיב אקספרס, עם מי שסגרת?

<יצחק רודיך: אבל מי שסגר זה אגד היסעים, שבעצם הוא הקבלן שמבצע עבור אגד את כל המערך הזה, חלק גדול מהמערך של התחבורה הציבורית, ששוכרים אותם מחברות פרטיות, וכמו שאמר דרור, אגד ביצע מירושלים, בני ברק ואשדוד למעלה מ-2,000 נסיעות.

ישראל אייכלר: אני שאלתי אותך על ה-2,000 האלה?

ישראל אייכלר: באמת, שאלתי אותך על אלה שברחו.

ישראל אייכלר: מי החברה שברחה והשאירה אנשים בתחנה.

<יצחק רודיך: אני לא הייתי נכנס פה לשם של חברה.

<יצחק רודיך: אני רק אומר שיש שתי חברות פרטיות שעשו את זה, קיבלו עוד 100 שקלים על נסיעה ונשארו בסוף בירושלים גם, אבל ברחו, לא הגיעו ולכן אנשים נשארו.

<יצחק רודיך: והאנשים האלה אגב הגיעו למירון, אף אחד לא נשאר בירושלים.

<יצחק רודיך: לקח עוד שעה וחצי-שעתיים, וכולם עלו לירושלים.

ישראל אייכלר: מי אחראי על המחדל הזה?

<יצחק רודיך: החברות הפרטיות שלא הגיעו הן אחריות והן תיתנה על זה את הדין.

<יצחק רודיך: אנחנו כהפקת לקחים כבר התחלנו להתכונן למבצע ל"ג בעומר 2017.

<יצחק רודיך: יש מחר ישיבה ראשונה על זה כבר אצלנו באגף התנועה.

<יצחק רודיך: זה אגב יוצא מאד מאד מורכב, מוצאי השבת הזה, שמדברים על זה, מאד מורכב, אבל לקחת ברגע האחרון שאנשים קונים כרטיסים ואנשים שלא מגיעים בהזמנה מראש, אלא אנשים שמגיעים און ליין ורוצים לעלות לאוטובוס ואנחנו צריכים לקחת גם את האוטובוסים שאנחנו מכינים לספיירים, אם לא תגיע חברה ואנחנו צריכים גם להשתמש באוטובוס הזה, זה בעצם יוצר איזה שהוא מצב שאנחנו - - -

ישראל אייכלר: מה עם אלה שלא יכלו לממש את הכרטיס שלהם ונשארו או נאלצו לקחת תחבורה אחרת?

ישראל אייכלר: יש לנו סיפורים כאלה.

<יצחק רודיך: אצלנו, בבני ברק, ירושלים ואשדוד, כולם מימשו וחזרו בשלום.

<דרור גנון: כולם נסעו.

<דרור גנון: כולם מימשו.

<דרור גנון: כל מי שקנה נסע חזרה.

<יצחק רודיך: אני לא מכיר מישהו שלא יכול היה להגיע למירון.

<דרור גנון: יותר מזה, הרב אייכלר, יש כאלה גם במודע, שלנו, שלא שילמו, כי אנחנו בשביל לשחרר את המעגל לא גבינו כסף על ההר, אלא ניסינו לגבות אותו למטה וחלק מהאוטובוסים לא יכלו לעצור, כי רצינו גם אותם להזרים שיוכלו לקחת חזרה, אז פשוט היו גם אנשים שלא שילמו.

<יצחק רודיך: נכון.

<דרור גנון: אז זה גם חלק מהעניין.

<דרור גנון: אז לפעמים בשביל להזרים את המערכת ולגרום לזה שיעבוד, גם לא גבינו חלק מהכסף, בשביל לתת לזה לעבוד.

<יצחק רודיך: אנשים קונים, צריך לדייק, אנשים קונים כרטיס הלוך חזור.

<יצחק רודיך: בעצם הם שילמו על הנסיעה, רק הבקרה על הנסיעת חזור לא מתבצעת בשטח, כי אנחנו רוצים ל - - -

ישראל אייכלר: זה נשמע לי יותר סביר, כי ללכת לרבי שמעון בר יוחאי ולבקש כל כך הרבה דברים גדולים ולא לשלם על הכרטיס, פספסו את כל התפילה.

<יצחק רודיך: לא, אני לא אומר שלא שילמו.

<יצחק רודיך: זה לא קשור, אני מדבר באופן כללי.

ישראל אייכלר: אני רוצה להמשיך לתת את רשות הדיבור לנאיף, בבקשה.

<נאיף דעקה: אז אני אמרתי, יש לנו גם קבלן משנה שסיפק לנו את השירות מקריית גת באוטובוסים וגם חברת נתיב אקספרס הפעילה גם את הקווים של חיפה, רכסים, עפולה וחצור, שזה באחריותה, כ-426 נסיעות, 92 אוטובוסים.

<נאיף דעקה: זה גם בנוסף לשירות הסדיר שמשרד התחבורה הורה לנו להמשיך עם הקווים הסדירים של 982, ו-980 של בני ברק – פעילות סדירה.

<נאיף דעקה: זה עוד תוספת של 393 נסיעות.

<נאיף דעקה: זה היקף הפעילות בקווים הבין עירוניים.

<נאיף דעקה: אמרתי, כ-1,450 אוטובוסים.

<נאיף דעקה: על היקף האוטובוסים במערך השאטל, אנחנו - - -

ישראל אייכלר: אתה מדבר כולל אגד?

<נאיף דעקה: כולל אגד.

<נאיף דעקה: היקף האוטובוסים שפעל במערך השאטל – 295 אוטובוסים.

<נאיף דעקה: זה לא כלל את ה-22 אוטובוסים שדרור גנון גייס אותם מחברת דן, שהוא הביא אותם במיוחד למבצע ביום רביעי - - -

ישראל אייכלר: אני לא מאמין שדן דרום הבריזו.

<נאיף דעקה: לא.

ישראל אייכלר: אז זה שאתם לא אומרים את השם - - -

<נאיף דעקה: לא, לא - - -

<קריאה: דן דרום היה בבית"ר, הוא מדבר על ירושלים.

<דרור גנון: אנחנו גייסנו הרבה אוטובוסים משותפים.

ישראל אייכלר: לבית"ר?

<דרור גנון: בוודאי.

ישראל אייכלר: לא, אני רק מעיר שברגע שאתה לא אומר שם של אנשים שהבריזו, אתה גורם לכך שכל החברות האחרות נחשדות.

<נאיף דעקה: לא, יש הרבה קבלני משנה שפעלו ואפילו חברת פסגות גייסה חברות פרטיות.

<שלומית אבינח: נאיף, סליחה שאני מתערבת, אבל הפרוטוקול פומבי וגם השידור פומבי.

<שלומית אבינח: עכשיו, אני אומרת לשיקולכם, יש חברות וקבלנים שלא הגיעו, אנשים שקוראים ושומעים, אז תחליטו אתם.

<שלומית אבינח: השמות שלא מופיעים, אם אתם רוצים ל - - -

ישראל אייכלר: אתה יודע מה, אני אסתפק במשהו – אלה שהבריזו שבשנה הבאה לא יהיו בשום חוזה.

ישראל אייכלר: זה משהו שאפשר לבקש?

ישראל אייכלר: בלי שמות.

<נאיף דעקה: כן.

ישראל אייכלר: זהו, זה מה שנבקש.

ישראל אייכלר: הלאה.

<נאיף דעקה: אז שוב אני אומר - - -

<האני דעקה: רק ברשותך, אני רוצה להתייחס לנקודה הזאת.

<האני דעקה: אנחנו לפני מבצע מתחילים בצורה מסוימת, 10 ימים לפני האירוע.

<האני דעקה: אבל מתי אנשים מגיעים?

<האני דעקה: מגיעים ביומיים האחרונים.

<האני דעקה: ממש בשלושת הימים האחרונים.

<האני דעקה: אז אני לא יודע אם היום לסגור עם קבלן משנה, כשכבר קבלן המשנה לך תראה איפה הוא הלך בכלל.

<האני דעקה: זה גם מקשה.

ישראל אייכלר: יכולתם לסגור עם חברות תחבורה ציבורית שהוכיחו את עצמן.

<האני דעקה: חברות תחבורה ציבורית מפעילות תחבורה ציבורית רגיל, וקשה מאד ל - - -

ישראל אייכלר: לא רצו?

<נאיף דעקה: זה לא שלא רצו, הם גם מוגבלים בנסיעות.

<נאיף דעקה: מי שמנחה אותם זה משרד התחבורה ומי שגם בכל הלופ הזה - - -

ישראל אייכלר: לא, כי אם החאפרים מבריזים, אז צריך לקחת חברות מסודרות יותר.

<האני דעקה: נכון, אנחנו נסנן את החאפרים האלה.

<נאיף דעקה: והם בודדים ואפשר לסנן אותם בשנה הבאה.

<נאיף דעקה: אז אני שוב חוזר להיקף האוטובוסים שפעל במהלך השטאלים – 295 אוטובוסים, בנוסף לעוד תוספת של 22 אוטובוסים שדרור גנון גייס אותם מחברת דן, שהביאו אותם במיוחד מתל אביב ונחתו ביום רביעי.

<נאיף דעקה: מספר הנסיעות שביצענו בהשוואה לשנה הקודמת, הייתה לנו עלייה של 21% בירושלים.

<נאיף דעקה: אנחנו הגענו ל-1,540 נסיעות.

<נאיף דעקה: בבני ברק עלייה של 18% - - -

ישראל אייכלר: נאיף, תסביר לי למה 1,540 ומה הפער בן זה לבין ה-1,600 שהיה מתוכנן.

ישראל אייכלר: זאת אומרת מכרתם כרטיסים ל-1,600?

<נאיף דעקה: לא.

<נאיף דעקה: אנחנו תכננו כ-2,800 נסיעות - - -

ישראל אייכלר: אני מדבר על ירושלים.

ישראל אייכלר: אתכם מכרתם כרטיסים ל-1,600 אוטובוסים או רק תכננתם בתכנון הרגיל?

<נאיף דעקה: אני לא יכול לענות לך על זה, זה אגד.

<נאיף דעקה: אגד ניהל את כל המערך עבורנו על הקו של ירושלים, אבל יש תמיד הפרש בין מה שאתה מתכנן ומזין למערך הרישוי לבין מה שאתה כביכול מוציא לפועל.

ישראל אייכלר: אבל זה לא שמכרת כרטיסים - - -

<נאיף דעקה: לא.

ישראל אייכלר: זאת אומרת מי שמכרת לו כרטיס הגיע?

<נאיף דעקה: הגיע.

<נאיף דעקה: חד וחלק.

<יצחק רודיך: עלו גם כאלה שלא קנו כרטיסים מראש, וגם כשהיה לנו מקום נתנו להם לעבור.

ישראל אייכלר: הבנתי.

<נאיף דעקה: וזה היה גם בקטע השני, ממירון בכיוון השני.

ישראל אייכלר: נאיף, אז בסך הכל אתם הובלתם 3,726 אוטובוסים.

ישראל אייכלר: כך כתוב בדו"ח שלכם.

<נאיף דעקה: לא, נסיעות.

ישראל אייכלר: מה זה אומרת?

ישראל אייכלר: שהאוטובוס נוסע פעמיים?

<נאיף דעקה: כן.

<נאיף דעקה: יכול להיות שפעמיים, יכול להיות שפעם, יכול להיות ששלוש פעמים.

<נאיף דעקה: זה תלוי בתכנון של אותה חברה שפעלה.

<נאיף דעקה: אז אני אומר, ירושלים עלייה ב-21%, בני ברק עלייה של 18%, באשדוד הייתה ירידה במספר הנסיעות - אני לא אכנס לזה בפירוט – אבל מספר הנסיעות היה יותר, מספר האוטובוסים פחות.

<נאיף דעקה: אני אתייחס גם לבית"ר עילית.

<נאיף דעקה: בשנה שעברה משרד התחבורה עירב אותנו בדקה ה-90 לתת שירות לבית"ר, לקחת את הקו הזה.

<נאיף דעקה: אנחנו לקחנו אותו עם 80 נסיעות.

<נאיף דעקה: גם חברת פסגות, היא סיפקה לנו את השירות הזה.

<נאיף דעקה: השנה אנחנו עלינו ל-380 נסיעות, עלייה של 78%.

<נאיף דעקה: בית שמש – עלייה של 56%.

<נאיף דעקה: נתניה – עלייה של 21%.

<נאיף דעקה: קריית גת – עלייה של 8%.

ישראל אייכלר: איך אתה מסביר שאשדוד ירדה מ-400 ל-254?

<נאיף דעקה: כי זיהינו שמספר הנוסעים פר אוטובוס היה פחות.

<נאיף דעקה: אפשר כביכול למכור יותר.

<האני דעקה: הכנסנו יותר נוסעים לאוטובוסים.

<האני דעקה: האוטובוס יצא מלא.

<נאיף דעקה: בדיוק.

ישראל אייכלר: אה.

ישראל אייכלר: חשבתי שלאנשי אשדוד יש פתאום רכבים פרטיים, כי אשדוד זו עיר גדולה מאד.

ישראל אייכלר: איך יכול להיות רק 254 אוטובוסים?

<נאיף דעקה: 254 נסיעות.

ישראל אייכלר: אני חושב שבאשדוד יש הרבה הרבה יותר אנשים.

ישראל אייכלר: חסר לי.

<נאיף דעקה: בשנה שעברנו אנחנו נתנו 296 ולא היה צורך.

<קריאה: היו גם נסיעות פרטיות.

<נאיף דעקה: בחיפה הייתה לנו על 55%.

<נאיף דעקה: רכסים – עלייה של 44%.

<נאיף דעקה: עפולה כבר הפחתנו, היה לנו שירות סדיר שהפעלנו אותו על הלו"ז הסדיר.

<נאיף דעקה: חצור – קיבלה גם שירות של מערך השטאל, שגם נתן מענה לקהילה החרדית למעלה, בגלל זה הפחתנו מהשנה הקודמת.

ישראל אייכלר: חיפה?

ישראל אייכלר: אותו דבר.

<נאיף דעקה: חיפה זה קו 361.

<נאיף דעקה: זה קו סדיר.

ישראל אייכלר: בצפת היו לכם 50 אוטובוסים שזה שאטלים בטח.

<נאיף דעקה: כן, כן.

<נאיף דעקה: זה ההסדר שהיה עם משרד התחבורה.

ישראל אייכלר: תודה רבה לך נאיף.

ישראל אייכלר: מה עם הדבר הזה שאתם לא עושים תגבור בירושלים למירון בימים רגילים?

ישראל אייכלר: אתה יודע, בקיץ אנשים נוסעים.

<נאיף דעקה: אני לא מכיר את זה.

<נאיף דעקה: אנחנו בדיון גם עם משרד התחבורה - - -

ישראל אייכלר: סיפרתי לך.

ישראל אייכלר: ביום חמישי שעבר היה סיפור כזה.

ישראל אייכלר: קיבלתי תלונה כזאת.

<נאיף דעקה: אני אישית לא קיבלתי את התלונה הזאת.

<נאיף דעקה: אני לא יודע להתייחס אליה.

ישראל אייכלר: אנחנו נעביר לך את זה.

<נאיף דעקה: אין בעיה.

ישראל אייכלר: אבל קח בחשבון שבקיץ הרבה אנשים נוסעים למירון מירושלים.

<נאיף דעקה: בוודאי.

<נאיף דעקה: יש לנו גם עכשיו, בתקופת בין הזמנים, יש לנו דיון עם משרד התחבורה.

ישראל אייכלר: בדיוק.

ישראל אייכלר: אז אתה צריך לתגבר, כי דרור אומר תמיד שתגבורים זה חלק מהמדיניות של משרד התחבורה.

<נאיף דעקה: ברור, ברור לנו.

<נאיף דעקה: זה בהסכם.

<נאיף דעקה: אני רוצה להתייחס גם להערה של ראש העיר ואני רוצה להגיד שאנחנו לא קיבלנו שום הצעת שיפור מעיריית בית"ר בנושא של קו בית"ר מירון בסופי שבוע.

<נאיף דעקה: אם יש באמת הערות לשיפור לקו הספציפי הזה, אז אנחנו נשמח לקבל.

<נאיף דעקה: אבל אני יכול להגיד פה על השולחן הזה, שאנחנו לא קיבלנו שום פנייה, לא מטעם העירייה ולא מטעם הציבור, על איזו בעיה ספציפית של קו בית"ר-מירון.

ישראל אייכלר: בימים רגילים.

<נאיף דעקה: כן.

ישראל אייכלר: אני רוצה להודות לכם נאיף והאני.

ישראל אייכלר: עכשיו נעבור - - -

<שלומית אבינח: ארגוני ההצלה.

ישראל אייכלר: אגד נמצאת פה?

<קריאה: רודיך.

ישראל אייכלר: אה, רודיך דיבר.

ישראל אייכלר: אני רוצה לתת לארגוני ההצלה, אף אחד עוד לא דיבר, אבל נתיבי ישראל, אני חייב משפט אחד לתת.

ישראל אייכלר: מי נמצא פה?

ישראל אייכלר: רסקין?

<אלי אשר: לא, רסקין לא נמצא פה.

<אלי אשר: אלי אשר.

ישראל אייכלר: אלי אשר, ממונה הבטיחות.

ישראל אייכלר: תודה רבה.

<אלי אשר: קודם כל צהריים טובים לכולם.

<אלי אשר: אני שמשתי כנציג נתיבי ישראל באתר לאורך כל ההילולה ולפניה.

<אלי אשר: אני חייב לומר ולהתחיל מבראשית ולומר שכל מה שתוכנן, בוצע.

<אלי אשר: זאת אומרת לא היו פערים כאלה ואחרים בשום תהליך כזה או אחר לאורך ההיערכות ובזמן הביצוע.

<אלי אשר: כבוד הרב דיבר על מה הדברים שאנחנו צריכים לשפר ויש פה איזה שלושה דברים שהייתי רוצה לדבר עליהם.

ישראל אייכלר: לפני השיפור, אני רוצה לתת לכם קומפלימנט.

ישראל אייכלר: אתה מוכן לקבל?

<אלי אשר: אני אשמח מאד.

ישראל אייכלר: אני צלצלתי, אני לא יודע אם אליך או אל מישהו אחר.

ישראל אייכלר: יש בצומת גולני כל השנים איזה שלט של נר נשמה – רבי שמעון בר יוחאי, והרבה הרבה נהגים, כולל אלה כמוני, שנוסעים שם 60 וכמה שנים, אנחנו תמיד מפספסים את הכניסה הזאת, וצלצלתי למישהו שגר בספסופה, הוא אמר לי - - -

<אלי אשר: המנכ"ל?

ישראל אייכלר: המנכ"ל, והוא אמר לי שהוא יראה, כי זה לא בתכנית, ופתאום בל"ג בעומר יש שלט ענק – שמעון בר יוחאי, ואני מקווה שזה עדיין כאן.

ישראל אייכלר: הורידו את זה?

<אלי אשר: זה היה שלט זמני שהיה מיועד לאירוע.

ישראל אייכלר: אז תעשו לי טובה, תשאירו את זה, כי תמיד מפספסים את הפנייה.

<ישראל דרעי: אין בעיה, הרב אייכלר, אם אתה מפספס את הפנייה, יש לך שמאלה אחר כך ברמזור בכביש - - -

<קריאה: יש שלט בירידה מגולני כשבאים מכיוון המוביל, שמצביע על הירידה לכיוון קדרים.

ישראל אייכלר: לא, קודם הפספוס ישר לטבריה.

ישראל אייכלר: כשכבר יורדים כאילו לעפולה, יורדים לעפולה במקום לקריית שמונה.

ישראל אייכלר: לכן צריך להיות שם שלט גדול מאד.

ישראל אייכלר: מירון זה אתר תיירות גדול מאד, שצריך לעשות שלט.

ישראל אייכלר: עכשיו לגבי הדברים שרצית.

<אלי אשר: אני אתחיל ואתייחס לדברים שהעלה כבוד הרב בתחילת דבריו, וזה בנושא הצבה של תשתיות קבועות באתר.

<אלי אשר: אז כן, אנחנו חותרים לזה.

<אלי אשר: יש כוונה השנה לבצע את כל התאורה ב-899 – זה מאזור צומת מירון ועד לצבעון.

<אלי אשר: אנחנו נראה, תלוי תקציבית, זה בתכנון כרגע וסביר להניח שזה יקרה.

<אלי אשר: המטרה היא ליצור לאורך השנים תשתיות קבועות ולא לטפל בשום דבר זמני ולא לפרק, כפי שציין כבוד הרב.

<אלי אשר: יש שלושה דברים, ארבעה דברים, שאני חושב שחשוב לציין במסגרת הפקת הלקחים, והראשון הוא חלוקת גזרות או חלוקת עבודה.

<אלי אשר: יש שני מין מפעילים באתר – קבלן מקומות קדושים ונתיבי ישראל ומדי פעם, תוך כדי עבודה, זה לא באחריות של זה וזה לא באחריות של האחר וחשוב שתהיה תכנית עבודה מוסדרת, ברורה.

<אלי אשר: יש מספיק זמן להיערך כדי לעשות את הדברים, כדי שזה לא יפול בין הכיסאות.

ישראל אייכלר: כן, הרב שוינגר, הרב דרעי, אתם מקשיבים?

ישראל אייכלר: הקשבתם?

<ישראל דרעי: כולנו קשב.

<יוסף שוינגר: אני שומע את זה פעם ראשונה, כי הייתי צמוד אליו כל הזמן.

ישראל אייכלר: אני אגיד לך למה, כי אבא שלי תמיד היה מספר בערגה שפעם, מה שהוא היה צריך הוא היה פונה למע"צ והם היו עושים את כל העבודות, כך שיש לכם זכות ראשונים שם באזור.

ישראל אייכלר: אז שיהיה לכם בהצלחה.

ישראל אייכלר: תודה רבה.

ישראל אייכלר: עכשיו אני רוצה לעבור לארגוני ההצלה, ולפני זה לשבתאי גרברציק, שיתכלל את כל המערך לגבי המשטרה, התחבורה הציבורית וארגוני ההצלה והשילוב שביניהם.

ישראל אייכלר: ואם יש לך ביקורת על המשטרה אתה יכול להגיד את זה פה.

<שבתאי גרברציק: קודם כל ראש העיר, הרב רובינשטיין, אני מתפלא שהקלישאה הזו, שמשטרת ישראל ניסתה למנוע הגעה למירון, עדיין מקננת בליבך.

<שבתאי גרברציק: זה דבר שכבר מזמן הלך לעולמו, לפני שנה ואני חוזר ואומר את זה כל הזמן – לא היה ולא נברא.

<שבתאי גרברציק: אני, כדובר המשטרה למגזר הדתי והחרדי, עליתי לשידור 40 פעם במשך שבוע וחצי לפני שנה, בכל הרשתות החרדיות, כולל תכניות אירוח, כולל עיתונות כתובה וכל מה שקשור, כדי להסביר את הרציונל של ההגעה עם תחבורה ציבורית למירון וזה היה בעקבות מה שאירע שנה קודם לכן – הפקק הידוע ש-8 שעות אנשים עמדו או הלכו ברגל, כמו בימי אור החיים, שעלו למירון נשים וטף ואת הכאוס הגדול אנחנו מכירים.

<שבתאי גרברציק: אז הדבר הזה נגמר וגם תוך כדי האירוע אני קראתי לאנשים להגיע למירון ואנשים באו למירון.

<שבתאי גרברציק: אז לא היה ולא נברא.

<שבתאי גרברציק: לא הפחדנו.

<שבתאי גרברציק: להיפך אנחנו מנתבים וכך עשינו גם השנה ובעזרת השם גם בשנה הבאה.

ישראל אייכלר: זה לא שהפחדתם, יכול להיות, אבל זה היה ונברא.

ישראל אייכלר: הציבור פחד לנסוע והרב רובינשטיין צודק, שנה שעברה היה, בעצם העובדה שאמרו – לא נרשה מכוניות פרטיות, כולם עם תחבורה ציבורית – זה הפחיד הרבה אנשים שנה שעברה.

<שבתאי גרברציק: אני כדובר, כאשר אני - - -

ישראל אייכלר: אבל אולי לא אתם הפחדתם.

ישראל אייכלר: אולי איזה רוחות רפאים.

<שבתאי גרברציק: לא, אני אומר כדובר אני צריך להעביר מסרים פשוטים וקליטים.

<שבתאי גרברציק: אני לא יכול להעביר מסרים מורכבים והמסר היה מאד ברור – ההגעה למירון תעשה אך ורק בתחבורה ציבורית.

ישראל אייכלר: הנה.

ישראל אייכלר: זה מה שהפחיד את הציבור.

<שבתאי גרברציק: זה הכל.

<שבתאי גרברציק: תחבורה ציבורית זה לא דבר מפחיד.

ישראל אייכלר: זה כן מפחיד.

ישראל אייכלר: הנה, אתה רואה מה שקורה.

<שבתאי גרברציק: החברה החרדית משתמשת בחברה הציבורית - תיאר פה נציג משרד התחבורה - הכי הרבה מכל הציבורים האחרים.

<שבתאי גרברציק: זה בכלל לא מפחיד.

<שבתאי גרברציק: למרות כל מוצאי שבת שיש קטסטרופה בבני ברק, אז בוא נאמר, אין קטסטרופות גדולות, אבל זה לא מפחיד.

<שבתאי גרברציק: מפחיד זה כשאתה צריך להיפתר מהרכב - - -

ישראל אייכלר: חייבים לדווח לשבתאי מהוועדה שלנו כל יום, כולל השבוע באשדוד, כל אלה שבאים לים, באים לפארקים, כל לילה נשארים אנשים בתחנות ואגד לא מתגבר לירושלים.

<שבתאי גרברציק: זה לא אני, אבל - - -

ישראל אייכלר: אז אל תגיד שהתחבורה הציבורית זה פתרון.

ישראל אייכלר: התחבורה הציבורית זה לא פתרון לכל הציבור.

ישראל אייכלר: לא.

<שבתאי גרברציק: התחבורה הציבורית היא הפתרון הנכון ביותר שהורחב בשנתיים האחרונות בכל הנושא ל"ג בעומר במירון.

ישראל אייכלר: לגבי מירון, בסדר.

ישראל אייכלר: אין בעיה.

<יצחק רודיך: גם לגבי אשדוד זה פתרון.

ישראל אייכלר: אני מספר לך מה שקורה בשבוע שעבר - - -

<יצחק רודיך: אני לא יודע מה הסיפורים שאני שומע.

<יצחק רודיך: נכון להיום אני - - -

ישראל אייכלר: סיפורים, זה עדויות.

<יצחק רודיך: נכון להיום לא קיבלתי תלונה אחת על מי שמגיע לפארקים ומי שמגיע לים.

<יצחק רודיך: אנחנו מפעילים גם בימי בין הזמנים אוטובוסים בצורה מסודרת, בהזמנה מראש - - -

ישראל אייכלר: עכשיו זה לא בין הזמנים.

ישראל אייכלר: אני מספר לך ששבוע שעבר מאות אנשים בשתים עשרה בלילה מצלצלים אלי.

ישראל אייכלר: אני הסוכן של אגד, אתה יודע.

<יצחק רודיך: בסדר, אז אתה מקבל טלפונים, אבל עדיין לא קיבלתי בשתים עשרה בלילה טלפון על אנשים שנשארו וגם - - -

ישראל אייכלר: אני כן קיבלתי.

<יצחק רודיך: וגם אם זה קורה זה עדיין לא אומר שהתחבורה לא פועלת כסדרה וכמו שצריך.

<יצחק רודיך: זה הכל.

<יצחק רודיך: קורה.

ישראל אייכלר: אני ממש מצטער.

ישראל אייכלר: אתה יודע מה, אני מצדיק אותך.

ישראל אייכלר: אתה מייצג את אגד.

ישראל אייכלר: אני מייצג את הציבור שנשאר בתחנה, לא את אלה שנוסעים.

<יצחק רודיך: אני מייצג את הציבור החרדי באגד ואני אומר שוב, אני מקבל את כל התלונות האלה - - -

ישראל אייכלר: אני מקבל את דבריך.

<יצחק רודיך: ואני זה שאמור לתת את הפתרונות האלה.

<יצחק רודיך: ואם בן אדם אחד לא רוצה לעלות לאוטובוס כי זה פשוט מאד בעמידה, זה עדיין לא אומר שלא היה - - -

ישראל אייכלר: מי מדבר איתך על זה?

ישראל אייכלר: אני מדבר על אנשים, נשים וטף ברובע ז' באשדוד, שבוע שעבר, לילה-לילה לא שולחים תגבורים.

ישראל אייכלר: עוברים אוטובוסים מלאים ולא נותנים תגבורים.

<יצחק רודיך: אנחנו דיברנו על פארקים או על רובע ז'?

ישראל אייכלר: אני אמרתי שהם באים מהפארק, מהים, לרובע ז'.

<יצחק רודיך: בסדר, אז - - -

ישראל אייכלר: הם רוצים להגיע לירושלים ושם התחנות לירושלים ועוברים אוטובוסים ולא מעלים אותם, כי הם מלאים.

ישראל אייכלר: לא אמרתי שאחד לא נוסע, אמרתי שהתחבורה הציבורית זה לא הפתרון.

<יצחק רודיך: אני אומר שוב, יכול להיות - - -

ישראל אייכלר: אני לא באתי להתווכח איתך פה.

<יצחק רודיך: זה לא עניין של מתווכח.

ישראל אייכלר: ישב אצלי יושב ראש מזכירות אגד שבוע שעבר, לפני ששמעי את הסיפורים האלה והוא אמר אם יש משהו, תודיע לי.

ישראל אייכלר: אני צלצלתי לכל האנשים שהיה לי את הטלפונים שלהם, ואני לא מאשים אותם, זה היה מאוחר, כולם ישנו, אף אחד לא ענה.

ישראל אייכלר: שבוע שעבר.

<שבתאי גרברציק: טוב, תסלח לי, אם אפשר, כבוד הרב, זה נושא אחד רק, אם אפשר להוסיף.

ישראל אייכלר: כן.

<שבתאי גרברציק: יש משהו שהוא אקוטי מבחינתנו ומבחינתי הוא להפקת הלקחים של השנה הבאה.

<שבתאי גרברציק: אנחנו מכירים את תכניות העבודה והסדרי התנועה מספיק זמן מראש.

<שבתאי גרברציק: אנחנו קיבלנו תקציבים, כשבוע לפני תחילת אירוע, ורק אז מבחינתנו אנחנו יכולים להתחיל לעבוד.

<שבתאי גרברציק: גם המפקח על התחבורה וגם נתיבי ישראל התעסקו בנושא עד הרגע האחרון.

<שבתאי גרברציק: נכון, דרור?

ישראל אייכלר: מה, התקציב של משרד התחבורה עבר רק בסוף?

ישראל אייכלר: זה כבר היה מאוחר?

<דרור גנון: לא קשור - - -

ישראל אייכלר: כי אני יודע שדרור - - -

<דרור גנון: אמר את זה מנכ"ל משרד הדתות שהנושא התקציבי וגם הפקת הלקחים של השנה, שנה הבאה - - -

ישראל אייכלר: אל תתארגנו, כי דווקא השנה, להבדיל משנים קודמות, שהרב ישראל דרעי ושוינגר היו זועקים עד השמיים ואף אחד לא שמע, דווקא השנה אני יודע שהייתה הזרמה גדולה של כסף, לכן זה חידוש בשבילי - - -

<עודד פלוס: מה שאומר נציג נתיבי ישראל, שבאמת לגבי 899, ממש בשבוע-שבועיים-שלושה לפני, דובר על זה שיעשו תאורה לאורך הציר ואז הכסף הזה הגיע מאוחר.

<אלי אשר: לא, ממש לא.

<עודד פלוס: אוקיי, אני לא יודע על בעיה - - -

ישראל אייכלר: רוב התאורה הייתה.

<דרור גנון: לא, אבל לא חשוב.

<דרור גנון: הבעיה היא טכנית.

<שבתאי גרברציק: עוד לא סיימתי.

ישראל אייכלר: עוד לא סיימת?

<שבתאי גרברציק: עוד לא אמרתי כלום.

<ישראל דרעי: הרב אייכלר, התקצוב של נתיבי ישראל לא היה אמור להגיע מהמשרד לשירותי דת, הוא היה אמור להגיע מהאוצר וממשרד התחבורה, הם היו צריכים לתקצב אותם.

<ישראל דרעי: זו התנהלות פנימית שלהם.

<ישראל דרעי: זה שזה התעכב, זה לא קשור אלינו.

<ישראל דרעי: היו להם משימות שהם היו צריכים ליישם.

ישראל אייכלר: לא, הוא לא אמר שזה קשור אליכם.

ישראל אייכלר: אני סתם ציינתי את זה, שפעם היה - - -

<ישראל דרעי: זה לקח פנימי.

ישראל אייכלר: שבתאי, לא גמרת?

<שבתאי גרברציק: לא אמרתי שום דבר שהוא נוגע למשטרה.

<שבתאי גרברציק: מה שאמרתי עכשיו נוגע לדברים - - -

ישראל אייכלר: אה, על הלא היה ולא נברא.

<שבתאי גרברציק: כן, על הלא היה ולא נברא.

<שבתאי גרברציק: עכשיו בוא נדבר על מה היה ומה נברא.

ישראל אייכלר: אבל מהר, כי אנשים הגיעו לפה מהצפון הרחוק.

<שבתאי גרברציק: כן.

<שבתאי גרברציק: מעל ל-5,000 שוטרים שהגיעו למקום טיפלו בנושא הזה, אבל אנחנו גם הבחנו בנושא התקשורתי.

<שבתאי גרברציק: בעוד שבשנה שעברה היו כ-30 אנשי תקשורת, רובם חרדים כמובן, השנה אני טיפלתי ב-110 אנשי תקשורת, שזה מעל פי שלושה ממה שהיה במשך כל השנים.

<שבתאי גרברציק: זאת אומרת שהאירוע עצמו, בל"ג בעומר, צובר תאוצה גם בכלי התקשורת החרדיים.

<שבתאי גרברציק: 4 תחנות רדיו חרדיות חלקן, כולל רדיו כל חי וקול ברומה וכמובן תחנות אחרות – מורשת ורשת ב' עצמה, שידרו 24 שעות ביממה משם.

<שבתאי גרברציק: חלקן בפרישות, חלקן לא.

<שבתאי גרברציק: שידורי וידיאו הועברו שם 24 שעות ביממה.

<שבתאי גרברציק: השידורים הללו וגם הדיווחים השוטפים של האנשים האלה הביאו עוד אנשים.

<שבתאי גרברציק: לא פחדו והביאו הרבה יותר אנשים ממה שהיה.

<שבתאי גרברציק: אגב, השנה אנחנו הנהגנו לראשונה תגי מעבר לאנשי התקשורת, מה שחסך הרבה מאד ביקורות, גם מהצד שלנו, של שוטרים שלא הכירו, וגם מצד העסקנים שידעו שאיש תקשורת יכול להיכנס כמעט לכל מקום ולתת את התהודה הנכונה.

ישראל אייכלר: חבל שהפסקתי לעסוק בתקשורת.

ישראל אייכלר: הלאה.

<שבתאי גרברציק: א', אני לא בטוח שהפסקת, אבל - - - בדברים טובים.

<שבתאי גרברציק: דבר נוסף, גם ברמה הדוברותית אנחנו בנינו תיק שלם של מסרים, שהמסרים מבחינתנו הם לא רק מסרים מקדימים של איך להגיע אל מירון עצמה, אלא גם מסרים התנהגותיים, שאני עליתי לשידור אין ספור פעמים, אני חושב שהגעתי כמעט ל-30 פעם ביממה וחצי הזו, בכלי התקשורת השונים בכל הארץ ובעולם, כשהמסרים הם מסרי הכוונה איך להגיע למירון, בראש ובראשונה.

<שבתאי גרברציק: אבל אנחנו צריכים לקחת בחשבון את זה שאנחנו מתכוננים גם למתארים שהם יכולים להיות מתארי קיצון של אירועי קיצון שיכולים חלילה להתרחש במקום, וגם לזה אנחנו צריכים לתת את התשובות, ותשובות מיידיות.

<שבתאי גרברציק: בין השאר, דבר שנעשה בשנה שעברה והיה גם השנה, זה איזה שהוא פורום דוברים בווטסאפ, של כל דוברי הארגונים - - - משטרה, מד"א, איחוד, זק"א, משרד התחבורה, פיקוד העורף, כדי לתאם הודעות במקרה של אירוע קיצון, שאנחנו באותו רגע נצטרך לנהל 70,000 איש שנמצאים על ההר בנקודת פיק.

<שבתאי גרברציק: איך אנחנו מנהלים אותם כשקורה משהו.

<שבתאי גרברציק: הכל מתחיל ונגמר בסדר ובתקשורת במסרים פשוטים וברורים שצריך להגיד וגם לכך התכוננו, וברוך השם לא נזקקנו לדברים האלה.

<שבתאי גרברציק: כך אני מאמין שזה יהיה בשנה הבאה ולמרות האתגר הגדול של מוצאי שבת, נדמה לי שדווקא בגלל שזה מוצאי שבת זה יהיה יותר פשוט.

<שבתאי גרברציק: זה הפוך על הפוך.

<שבתאי גרברציק: נראה לי שזה יהיה יותר פשוט.

ישראל אייכלר: באידיש אומרים אינשאללה.

<שבתאי גרברציק: היינו כבר לפני שנה-שנתיים במוצאי שבת.

<קריאה: אבל אתה רואה את הגידול של השנה.

<שבתאי גרברציק: אני רואה את הגידול, אבל אל תשכח שפה אתה בנית משהו במשך - - -

ישראל אייכלר: טוב, שבתאי, אנחנו נדבר, באמת שבת זה אתגר, כי זה מוצאי שבת, אז גם בשבת יהיו הרבה אנשים.

ישראל אייכלר: אני מודה לך שבתאי ולכל אנשי המשטרה בעניין הזה.

ישראל אייכלר: עכשיו לארגוני ההצלה.

ישראל אייכלר: אנחנו נתחיל עם זאב קשש, יו"ר ארגון איחוד הצלה, בבקשה.

<זאב קשש: שלום לכולם, אדוני יושב הראש.

<זאב קשש: בגדול אני חושב שאפשר לסכם באמת את האירוע מבחינתנו בהצלחה גדולה.

<זאב קשש: זאת אומר ההיערכות המוקדמת, שיתוף הפעולה עם כל הגופים - - -

<קריאה: האוטובוסים התעכבו, אבל נו.

<זאב קשש: כל הדיונים שנערכו מראש, אני חושב שבאמת הכל הוכיח את עצמו ועבר בשלום.

<זאב קשש: סך הכל לא היו אירועים חריגים, אבל טופלו כ-850 איש במירון, שחלקם גם פונו על ידי אמבולנסים של מד"א בתי החולים, אבל הרוב הגדול טופל בשטח.

<זאב קשש: חלקם גם במרפאות שהקמנו במירון, עם צוות של רופאים ופרמדיקים שנתנו את הטיפול בשטח.

<זאב קשש: אני רוצה לציין לשבח לגבי המקומות הקדושים את הרב שוינגר והרב ישראל דרעי.

<זאב קשש: השדרוג של מיקום האוהלים של איחוד הצלה השנה באמת שדרג את הפעילות שלנו שם.

ישראל אייכלר: הרב שוינגר, אומרים עליך מילה טובה ואתה בורח.

<יוסף שוינגר: אני בורח מהכבוד.

<יוסף שוינגר: תחזור עוד פעם.

<זאב קשש: אני אחזור, הרב שוינגר, לכבודך.

ישראל אייכלר: מהר, מהר, זה מאוחר.

<זאב קשש: השדרוג של המקום, כמובן באישורו של - - -

ישראל אייכלר: אנחנו נעביר לו את דבריך.

ישראל אייכלר: תן לנו את הנתונים שיש לך.

<זאב קשש: טוב, אני אמרתי כ-850 איש בסך הכל טופלו, רובם טופלו בשטח ולא הזדקקו לפינוי לבתי חולים.

<זאב קשש: מי שכן, כמובן הועבר לאמבולנסים של מד"א ופונה לבית החולים.

<זאב קשש: אני חושב שאם אפשר רק להעלות מה ששמעתי פה, שהייתה ישיבת סיכום בשבוע שעבר במשטרה, שנציג שלנו לא השתתף שם.

<זאב קשש: אני חושב שזה חבל, כי באמת כדאי שנהיה שותפים גם בסיכומים ובהפקת הלקחים.

<זאב קשש: מעבר לזה אני רק רוצה להודות לכולם.

ישראל אייכלר: תודה ואנחנו כולנו מודים לכם.

ישראל אייכלר: מגן דוד אדום, רונן בשארי, סגן ראש אג"מ.

ישראל אייכלר: מה זה תמ"ג?

<רונן בשארי: תת מגן.

ישראל אייכלר: זה דרגה?

<רונן בשארי: דרגה במגן דוד אדום.

ישראל אייכלר: כן, בבקשה, אולי תספר לנו.

<רונן בשארי: א' אני מצטרף לכל אלה שאמרו שהאירוע השנה היה מוצלח.

<רונן בשארי: א' לפי כמות הטיפולים אפשר לדעת פעם אחת שהקהל היה יותר עצום, אז כמות הטיפולים הייתה שווה לשנה שעברה, שהקהל היה פחות.

<רונן בשארי: זה אומר בעצם שרמת הבטיחות בהר היא גבוהה.

<רונן בשארי: ולמה אני אומר?

<רונן בשארי: אני לא אחלוק על הנתונים של איחוד הצלה, אבל אני אגיד מה אנחנו כן יודעים.

ישראל אייכלר: איך היה שיתוף הפעולה ביניכם?

<רונן בשארי: מצוין.

<רונן בשארי: אני גם לזה אתייחס.

<רונן בשארי: סך הכל טופלו בהר 392 מקרים.

<רונן בשארי: פונו 32 חולים ונפגעים לבית החולים זיו.

<רונן בשארי: לא היה אירוע חריג ומה שחשוב, שהרוב היה על כאבי ראש, בטן, התייבשויות.

<רונן בשארי: זאת אומרת לא משהו של נפילה, שבירה, הם היו מקרים ממש בודדים, ולכן ציינתי את נושא רמת הבטיחות בהר.

<רונן בשארי: אם המים שהיו פעם והביוב שהיה זורם ואנשים וילדים היו מחליקים.

<רונן בשארי: זה לא קיים ורואים את זה גם ברמת הטיפולים כמו שציינתי.

<רונן בשארי: מבחינתנו הנקודות לשימור: א', שיתוף פעולה מצוין עם משטרת מחוז צפון, עם התנועה, וכמובן בראש כל המערך הזה זה ממ"ז צפון.

<רונן בשארי: המקומות הקדושים, ישראל שוינגר, זה לא משהו חדש, זה משהו שהוא לאורך שנים.

<רונן בשארי: באמת, כל ליקוי בטיחות שהעלינו נפתר במיידי.

<רונן בשארי: באמת, אין לי מילים להודות על שיתוף הפעולה הזה.

<רונן בשארי: אני חייב לציין גם את צה"ל וגם את פיקוד העורף, שמקצים כוחות הן בכוננות בבסיסים והן בהר לטובת משימת הרפואה.

<רונן בשארי: אמרת איחוד הצלה, אז אני אומר איחוד הצלחה וכלל ארגוני ההצלה, כולל עזר מציון.

ישראל אייכלר: אני מדבר על שיתוף הפעולה.

<רונן בשארי: שיתוף הפעולה, אני אומר, יש שיתוף פעולה עם כלל ארגוני ההצלה, כולל איחוד הצלה.

<רונן בשארי: מילה טוב על עזר מציון, שהשיתוף עם האמבולנסים שלהם ראוי לציון.

<רונן בשארי: אני חייב לציין שהצירים הפעם הורחבו.

<רונן בשארי: הייתה תאורה כמו בשנה שעברה, דבר שמקל עלינו בפינוי של נפגעים, בעלייה של האמבולנסים והירידה מההר.

<שלומית אבינח: היה שווה לבוא.

ישראל אייכלר: כן, היה לך כדאי לבוא.

<רונן בשארי: אני לא אציין את הירידה של תולדות אהרון בציר כמו שנה שעברה.

<רונן בשארי: אני יכול להגיד שבוצעה השנה, כפי שהיה בשנה שעברה, עבודה מקצועית בנושא התנועה.

<רונן בשארי: צירי ההגעה והפינוי לבתי החולים, בדגש על בית חולים זיו, היה פנוי, ללא תקלות.

<רונן בשארי: בורמה א', בורמה ב', הצירים היו פנויים.

<רונן בשארי: כבר ציינו פה את האפליקציה ואני חייב לציין – האפליקציה למורשי המעבר – הצלחה.

<רונן בשארי: אני מבין שהיא תישמר.

<רונן בשארי: זה באמת ראוי לציון.

<רונן בשארי: סך הכל הנקודות לשיפור הן ממש מינוריות, אני לא אתעכב עליהן.

ישראל אייכלר: אז באמת שתהיה לכם הצלחה גדולה, בפרט של מוצאי שבת בשנה הבאה.

ישראל אייכלר: תיקחו את זה בחשבון ותודה רבה.

ישראל אייכלר: עכשיו אנחנו נמשיך עם ארגון עזר מציון.

ישראל אייכלר: נדמה לי שהוא העלה את הנכים, נכון?

<זאב פרוינד: לא רק.

<זאב פרוינד: נשים בהיריון, כל מי שהתקשה.

ישראל אייכלר: את כל מי שהיה זקוק לעלות ארגון עזר מציון לקח על עצמו.

ישראל אייכלר: נמצאים פה מר חיים פרוינד, המנכ"ל, שרגא יעקובסון הסמנכ"ל, וזאב פרוינד, מנהל מבצע מירון, עזר מציון.

ישראל אייכלר: אז ידבר זאב פרוינד?

<זאב פרוינד: כן.

ישראל אייכלר: בבקשה.

<זאב פרוינד: שלום לכולם.

<זאב פרוינד: אני אתחיל באמת מההצלחה, כמו שהאחרונים ציינו.

<זאב פרוינד: לגבי היערכות נכונה, משותפת עם המשטרה, שזה אומר משטרת התנועה ומשטרת פיקוד צפון, בעיקר עם מיכה ברמה האישית לפני ואחרי ובמהלך האירוע בעצם, ועם היערכות הדוקה של המרכז למקומות הקדושים.

<זאב פרוינד: קודם כל אני רוצה לציין שני דברים ששודרגו השנה, אחד מבחינתנו ואחד מבחינת המקום, שאמנם זה לא דבר שלילי, אבל זה דבר חיובי שאנחנו מעוניינים לשמר אותו.

<זאב פרוינד: נתחיל עם הדבר הראשון, שזה הרישום שאנחנו עורכים.

<זאב פרוינד: תגברנו את המוקדנים לאורך כל היום וכל נסיעה שבוצעה, רשומה אצלנו ומתועדת.

<זאב פרוינד: אנחנו עושים מעקב לראות עומסים ובאיזה שעות נכים מגיעים.

<זאב פרוינד: רובם מגיעים עם רכבים, רכבי נכים וכאלה.

<זאב פרוינד: זו נקודה מבחינתנו לשימור.

<זאב פרוינד: נקודה מבחינת המקומות הקדושים והמשטרה, דבר ששודרג השנה – זה אוהל ההורדה לנכים שהיה במעלה ההר, שהנכים התרכזו שם בתוך האוהל והיה להם מקום מוסדר ולא מסוכן, מקום מוסדר להוריד אותם וזה הוכיח את עצמו.

<זאב פרוינד: זה דבר שחשוב לשמר אותו.

<זאב פרוינד: על ההיערכות הזאת בעצם הובילה לכך שאנחנו העלינו השנה הרבה מעבר לשנים קודמות.

ישראל אייכלר: כמה אנשים העליתים?

<זאב פרוינד: אנחנו ביצענו בסביבות כ-1,200 נסיעות של אנשים.

<זאב פרוינד: זאת אומרת לא 1,200 נסיעות, אני אדייק יותר נכון – 1,200 אנשים שונעו, כשאני מדבר פה עכשיו על נכים, חולים, קשישים, אנשים שמתקשים בהליכה, כשלכל אחד הורשה מלווה אחד.

ישראל אייכלר: כמה זמן בערך לקח לאדם כזה להגיע דרך האוטו שלכם, מהרכב שלו עד לציון?

<זאב פרוינד: המעקב שלנו הוא מתמקד יותר מהרגע שבו הזמינו את הנסיעה עד לרגע שהאמבולנס הגיע אליו.

<זאב פרוינד: הזמן הזה עומד על ממוצע של 16 דקות וזה לא משנה מאיזה חניון, כי האמבולנסים שלנו היו פרושים ונעו לאורך כל הצירים.

<זאב פרוינד: תגברנו את מערך האמבולנסים והמכוניות שיש להם יכולת - - -

ישראל אייכלר: אבל נתנו לכם צירים פתוחים או שנתקעתם?

<זאב פרוינד: אז בעיקרון, במהלך ההילולה באמת היו לנו צירים פתוחים והטאבלטים, כמו שציין קודמי, הוכיחו את עצמם.

<זאב פרוינד: למעט, היו איזה מספר תקלות שאני ציינתי אותן קודם ואני העלה אותן שוב, משעות הצהריים, שלא ברור באיזו הוראה, עלו שוטרים מסוימים – אני בכוונה מדגיש – שוטרים מסוימים – עצרו אמבולנסים וביקשו מחולים ונכים להזדהות ולהסביר מה החולי שלהם, להסביר בפני כולם.

<זאב פרוינד: זה דבר שאינו מקובל.

ישראל אייכלר: הם היו רופאים מטעם המשטרה, או סתם שוטרים?

<זאב פרוינד: לא, זה דבר שוודאי שלא הגיע מ-.

<זאב פרוינד: אני מתאר לעצמי, אני מניח, גם דיברנו עם - - - באותם זמנים, דבר שלא הגיע כנראה מהוראה מגבוה, אבל זה דבר שהתמשך לאורך מספר שעות, דבר שגרם גם לאי נעימות מול הנהגים, שכאילו הם הואשמו שהם מעלים אנשים כאלה ואחרים.

<זאב פרוינד: אנחנו מבצעים בקרה על כל הדבר הזה, אז נהגים לא יכולים לעשות את הדברים שדוברו.

<זאב פרוינד: אז זה דבר שאנחנו כן נתעקש שלא ישנה, שלא הגיוני שיקרה.

<זאב פרוינד: דבר נוסף זה בעצם שינויים שקורים במהלך ההילולה.

<זאב פרוינד: יש מספר שינויים שבעקבות העלאת אישי ציבור כאלה ואחרים, דברים מובנים, כמו המפכ"ל וכאלה, אז נחסמים הצירים האלה לזמן מסוים.

<זאב פרוינד: אנחנו מבינים את זה, אנחנו רק מבקשים לדעת את זה מראש, על מנת שאנחנו באמת לא נקבל את הביקורת של הנכים – למה אנחנו מתעכבים.

<שלומית אבינח: עזר מציון לא שותף במערך הזה, שרונן דיבר עליו?

<שלומית אבינח: בעדכונים השוטפים?

<זאב פרוינד: אנחנו לא קיבלנו הודעות על חסימות.

<רונן בשארי: לא, לא, זו אפליקציה לאישורי מעבר להר.

ישראל אייכלר: הוא דיבר על אישורי מעבר.

ישראל אייכלר: הוא מדבר שחסמו את הצירים האלה לפעמים ולא הודיעו להם.

<רונן בשארי: אבל תמיד, זה ציר חד סטרי.

<רונן בשארי: תמיד עוצרים אותו כדי לאפשר - - -

ישראל אייכלר: היום יש לכם גם את בורמה ב'.

<זאב פרוינד: אוקיי, אני לא מדבר על חסימה חד סטרית, אני מדבר על חסימה בעקבות העלאה של אישים.

<זאב פרוינד: זו חסימה לאורך זמן ממושך יותר, וזה בעצם מעקב לנו את כל ההעלאה.

ישראל אייכלר: אומר לי פה הרב שוינגר, מותר לי לצטט אותך?

<יוסף שוינגר: תגיד גורמים בכירים.

ישראל אייכלר: אז אני אגיד גורמים בכירים אמרו לי שכשהגיע המפכ"ל ושר המשטרה, חסמו במשך כמה שעות את הציר - - -

<קריאה: שעה-שעתיים.

<קריאה: ממש לא.

<שבתאי גרברציק: אז תגיד לגורמים הבכירים האלה, שדבריו של הגורם הבכיר לא קשורים למציאות.

<קריאה: ממש לא קשורים למציאות, בכלל.

<קריאה: אני הייתי שם.

<זאב פרוינד: הייתה חסימה ממושכת.

ישראל אייכלר: טוב, לא התכוונו לדבר על זה, אבל עצם העובדה שסוגרים ציר, אז צריך-.

ישראל אייכלר: קודם כל יש אנשים שכבר לא מזמינים את ראש הממשלה בגלל זה, תדעו לכם.

ישראל אייכלר: לא בחתונות ולא בשמחות.

ישראל אייכלר: אבל למה הם לא יכלו לעלות דרך בורמה, כבוד השר לביטחון הפנים?

<מיכה טובול: עולים.

ישראל אייכלר: בורמה ב'.

ישראל אייכלר: למה היו צריכים לסגור את צירי החירום?

<מיכה טובול: כי אי אפשר להביא אותו נגד הכיוון מבית העלמין.

<מיכה טובול: מעדיפים שלו.

<מיכה טובול: מעדיפים בבורמה א', שהיא יותר נגישה.

ישראל אייכלר: טוב, אני אודיע לחברי הכנסת שיש אפשרות כזאת.

<מיכה טובול: בורמה ב' מבחינתנו, חד משמעית, זה חד סטרי ואין אפשרות.

ישראל אייכלר: הבנתי.

ישראל אייכלר: טוב, בכל אופן תודה רבה לעזר מציון.

ישראל אייכלר: אני רוצה לציין על עזר מציון משהו.

ישראל אייכלר: הם עובדים בהתנדבות בלי שום תקצוב ממשלתי במשך כל ימות השנה ועד היום אני לא מבין כמה חולים ונכים שיש להם אפילו אירוע של שמחה או אירוע אחר – חולים סיעודיים – הם תמיד מתייצבים בהתנדבות גדולה ואני רוצה להודות לכם על הדבר הזה, וגם במירון כמובן.

ישראל אייכלר: אני מקווה שבשנים הבאות, לפחות לגבי מירון, תקבלו תקצוב, כי אתם מובילים נכים ואנשים אחרים.

ישראל אייכלר: מי עוד לא דיבר?

ישראל אייכלר: ארגון זק"א נמצא פה?

<שלומית אבינח: לא.

ישראל אייכלר: ברוך השם שהוא לא פה.

ישראל אייכלר: אני חושב שהיו צריכים אותם רק במקרה ש-.

<קריאה: הם - - - לילדים.

ישראל אייכלר: אה, הם עסקו?

ישראל אייכלר: אז אני מצטער שהם לא נמצאים.

ישראל אייכלר: יש עוד חברות תחבורה?

ישראל אייכלר: יש חברת תחבורה שלא דיברה?

ישראל אייכלר: לא.

ישראל אייכלר: אז אני רוצה לסכם את האירוע.

ישראל אייכלר: קודם כל התחלתי בתודות ואני רוצה לסיים בתודות לכל האנשים שעשו במלאכה, בימים, בלילות, בשמש ובגשם וצריך להגיע להם תודה.

ישראל אייכלר: חיים מבקש לציין במיוחד את הקצין טובול, שהוא היה איתו כל כך הרבה חודשים ושבועות שם במירון, אבל אני מניח שכל שאר האנשים יקבלו את זה בברכה.

ישראל אייכלר: אני רוצה לסכם את הדיון.

ישראל אייכלר: הוועדה דנה בפעילות ודורשת ומבקשת שתהיה נוכחות משטרתית בנקודת המשטרה במירון, גם בסופי שבוע וגם בכל ימות השנה – שלוש משמרות, כי זה סכנת נפשות ומגיעים לשם אלפי אנשים.

ישראל אייכלר: אנחנו מבקשים להפקיע שטחים.

ישראל אייכלר: זו מילה קשה מאד, אבל אין ברירה.

ישראל אייכלר: להפקיע שטחים - - -

<קריאה: ליישם את ההפקעה.

ישראל אייכלר: לא, לא, אני לא מדבר על להפקיע במירון.

ישראל אייכלר: במירון אני לא נוגע בכלל.

ישראל אייכלר: אני ושוינגר לא מתערבים במירון.

ישראל אייכלר: 1.

ישראל אייכלר: הפקעת שטחים לצורכי חנייה, חנייה ותפעול – שטחים ששייכים למדינת ישראל, לא שטחים פרטיים.

ישראל אייכלר: אני לא מבקש שום שטח פרטי.

ישראל אייכלר: אגב, רוב הכפר זה שטח ציבורי של המדינה וסוגרים אותו, אבל אני לא מדבר על זה.

ישראל אייכלר: אני מדבר על מחוץ לכפר.

ישראל אייכלר: צריך להוציא, ואם יש צורך להעביר כרמים - שאני לא יודע מה הם מניבים - למקומות אחרים, חייבים לעשות את זה למען הציבור, כדי שרשות תכנון מקרקעי ישראל יוכלו לטפל במיידי, לישר חניונים גדולים לתחבורה הציבורית כדי לאפשר זרימה שוטפת, כדי שההר יוכל להכיל את כל הבאים.

ישראל אייכלר: 2.

ישראל אייכלר: אנחנו נפנה גם למשרד האוצר, כי הוא ממונה היום על מינהל מקרקעי ישראל.

ישראל אייכלר: אני לא בטוח שעד שנה הבאה זה עוד יהיה, כי מינהל מקרקעי ישראל לא נוהג לעבור כל 10 חודשים למשרד אחר.

ישראל אייכלר: אנחנו נכתוב לכולם.

ישראל אייכלר: זה לא בסיכום, זו סתם הערת ביניים.

ישראל אייכלר: 3.

ישראל אייכלר: אנחנו רוצים שיהיו תשתיות קבועות באתר, על מנת שלא יצטרכו לפרק ולהרכיב לפני ההילולה ואחריה.

ישראל אייכלר: אחד הבזבוזים הגדולים – שכל שנה מדברים על זה – שעושים תשתיות - דיבר על זה הרבה עודד – ובסוף זה לא נשאר ושנה הבאה עוד פעם.

ישראל אייכלר: ולכן צריך לעשות תשתיות קבועות עכשיו, לא בערב ל"ג בעומר, כדי שהם יישארו.

ישראל אייכלר: גם ביובים וגם כל הדברים שצריך.

ישראל אייכלר: 4.

ישראל אייכלר: לגבי קבלני המשנה של חברות התחבורה – אנחנו מבקשים שחברות התחבורה יספקו שירות.

ישראל אייכלר: את הנוסע לא מעניין מי מבצע את זה.

ישראל אייכלר: קבלני משנה שלא עשו את עבודתם – יש לקנוס אותם ואנחנו מבקשים את מעורבות משרד התחבורה לבירור העניין ומה שהכי חשוב, ששנה הבאה אף חברה שהבריזה לא תהיה במערך התחבורה הציבורית שמובילה את הציבור.

ישראל אייכלר: לא יכול להיות שיהיה חוטא נשכר.

ישראל אייכלר: מי שהשאיר אנשים בשטח וברח בשביל 100 שקלים, אסור לו להרוויח בשנה הבאה.

ישראל אייכלר: 5.

ישראל אייכלר: אנחנו מבקשים מהמשטרה ומכל הגורמים להיערך למוצאי שבת בשנה הבאה, שחסר לנו ממש יום עבודה, אבל אפשר להיערך באופן שביום שישי כבר יהיו ערוכים לקראת השבת.

ישראל אייכלר: אגב, לחברת נתיב אקספרס יש איזה פור בעניין הזה, אתם יכולים גם להכין בשבת את ההסעות.

ישראל אייכלר: 6.

ישראל אייכלר: לגבי המעבר החופשי לשירותי החירום – אני מבקש שלא יחסמו ויאפשרו את המעבר החופשי לארגון עזר מציון ולאיחוד הצלחה ולמד"א ולכל ארגוני ההצלה, בלי הגבלה.

ישראל אייכלר: 7.

ישראל אייכלר: הדבר הכי חשוב שלא דיברנו על זה הרבה, לא יתכן לסגור את הקבר על פי החלטה של איזה קצין במקום לכמה שעות.

ישראל אייכלר: אם יש בעיה ויש צפיפות, אז צריך להיערך לזה, צריך להיות דרגים גבוהים שיהיו בשטח ויחליטו על זרימת הציבור את תוך הציון.

ישראל אייכלר: אנחנו עוד נקיים בעזרת השם לפני ל"ג בעומר הבא עוד דיונים, ובעזרת השם, אני מברך את כולם שתהיה הצלחה גדולה, והלוואי בשנה הבאה שלא יהיה יותר גרוע מאשר השנה.

ישראל אייכלר: תודה רבה.